POJAŠNJENJE Ministar sigurnosti objavio na Instagramu\nDva ministarstva predložila su Ministarstvu vanjskih poslova BiH - što je u skladu sa Zakonom - da sve, na odlučivanje, treba uputiti prema Predsjedništvu BiH\nPOJAŠNJENJE Radončić: Rusi su pogriješili, Turković je u oba slučaja bila u pravu\nRadončić i Turković\nMinistar sigurnosti BiH Fahrudin Radončić oglasio se na svom Instagram profilu povodom medijskih špekulacija o dolasku ruskog kontingenta za Mostar.\n- Povodom raznih medijskih pitanja zašto je ministar sigurnosti BiH prvo, navodno, pustio dolazak sanitetskog vojnog kontingenta iz Rusije da sleti u Banju Luku, a sada nije dao saglasnost za njihov ulazak u BiH kopnenim putem prema Mostaru, treba pojasniti nekoliko činjenica.\nPrvi ulazak, odnosno slijetanje tri aviona iz Rusije, odobrilo je Ministarstvo vanjskih poslova BiH, a ne Ministarstvo sigurnosti BiH.\nTo pokazuje i dokument koji stavljamo javnosti na uvid.\nAli, u tome nema ničega nezakonitog.\nMinistrica Turković postupila je u skladu s Odlukom Vijeća ministara BiH da humanitarna pomoć i medicinski radnici iz drugih država mogu ulaziti u BiH i da su oni izuzeti odlukom o zabrani ulaska stranaca u našu zemlju.\nFaksimil saglasnosti Foto: Instagram\nNota Ambasade Rusije upućena MVP-u BiH Foto: Instagram\nNaime, Ambasada Ruske Federacije u BiH u noti prema Ministarstvu vanjskih poslova BiH tada uopće nije navela da se radi o osoblju s vojnim činovima i o vojnomedicinskoj opremi.\nMeđutim, drugi zahtjev, odnosno nota Ambasade Ruske Federacije u BiH prema MVP-u za ulazak istog konvoja i lica preko kopnene granice, ovog puta je sadržavala znatno detaljniji spisak vojno-tehničkih sredstava, imena i prezimena medicinskog tima, ali i njihove vojne činove!\nTo je značilo da Ministarstvo vanjskih poslova BiH, za razliku od ranijeg slijetanja i dolaska u Banju Luku, to više nije moglo označiti humanitarnim djelovanjem.\nPotpuno normalno, zatražilo je postupanje Ministarstva odbrane BiH i Ministarstva sigurnosti BiH.\nKao što je poznato, dva ministarstva predložila su Ministarstvu vanjskih poslova BiH - što je u skladu sa Zakonom - da sve, na odlučivanje, treba uputiti prema Predsjedništvu BiH.\nTo je legalistički pristup u skladu s novonastalim spoznajama i okolnostima.\nRUSI SU DALI RAZLIČITE ULAZNE PODATKE: Povodom raznih medijskih pitanja zašto je ministar sigurnosti BiH navodno prvo pustio dolazak sanitetskog-vojnog kontigenta iz Rusije da sleti u Banja Luku, a sada nije dao saglasnost za njihov ulazak u BiH kopnenim putem prema Mostaru, treba pojasniti nekoliko činjenica. Prvi ulazak, odnosno slijetanje tri aviona iz Rusije, odobrilo je Ministarstvo vanjskih poslova BiH, a ne Ministarstvo sigurnosti BiH. To pokazuje i dokument koji stavljamo javnosti na uvid. Ali, u tome nema ničeg nezakonitog. Ministrica Turković je postupila u skladu sa Odlukom vijeća ministara BiH da humanitarna pomoć i medicinski radnici iz drugih država mogu ulaziti u BiH i da su oni izuzeti odlukom o zabrani ulaska stranaca u našu zemlju. Naime, Ambasada Ruske Federacije u BiH, u noti prema Ministarstvu vanjskih poslova BiH, tada uopće nije navelo da se radi o osoblju sa vojnim činovima i o vojno-medicinskoj opremi. Međutim, drugi zahtjev, odnosno nota Ambasade Ruske Federacije u BiH prema MVP, za ulazak istog konvoja i lica preko kopnene granice, ovoga puta je sadržavala znatno detaljniji spisak vojno-tehničkih sredstava, imena i prezimena medicinskog tima, ali i njihove vojne činove! To je značilo da Ministarstvo vanjskih poslova BiH, za razliku od ranijeg slijetanja i dolaska u Banja Luku, to više nije moglo samostretiralo označiti humanitarnom djelovanjem. Potpuno normalno, zatražilo je postupanje Ministarstva odbrane BiH i Ministarstva sigurnosti BiH. Kao što je poznato, dva ministarstva su predložila Ministarstvu vanjskih poslova BiH - što je u skladu sa Zakonom - da sve, na odlučivanje, treba uputiti prema Predsjedništvu BiH. To je legalistički pristup u skladu sa novonastalim spoznajama i okolnostima.\nObjavu dijeli Fahrudin Radončić (@radoncicfahrudin) Svi 2, 2020 u 4:23 PDT\nOpis: Fahrudin Radončić\nRadončić nije dao uputu Graničnoj policiji da propusti ruski konvoj na granici\n01.05.2020 u 12:37\nRadončić: Pravo na rad i dostojanstvo radnika kao trajna obaveza\n30.04.2020 u 18:04\nFahrudin Radončić Ministarstvo sigurnosti BiH Bisera Turković Ambasada Rusije\nMladen Ivanić za "Avaz": Sramota me je, na šta su spali srpski predstavnici u Sarajevu


Završna konferencija „Sa Opštinom na TI“ kao uvod u nove aktivnosti – Razvojni centar za mlade\nPočetna Vesti Završna konferencija „Sa Opštinom…\nU Raški je održana završna konferencija projekta „Sa Opštinom na TI“, koji su zajednički realizovali Razvojni centar za mlade i Opština Raška.\nKonferencija je okupila predstavnike lokalne administracije, mlade, udruženja građana, škole i druge institucije koje se bave mladima, pokazujući kako sinergija u praksi treba da izgleda. Događaj su svečano otvorili Slobodan Ristović, sekretar Skupštine opštine Raška i Aleksandra Knežević, programska direktorka Razvojnog centra za mlade.\n„Mladi imaju ideje, lokalna administracija mehanizme da dobre ideje sprovede u delo. Ovaj projekat pokazao je kako se komunikacija može intenzivirati na obostrano zadovoljstvo i kako su mladi spremni da daju svoj doprinos za unapređenje kvaliteta života zajednice kada znaju da ima ko da ih sasluša“, istakla je tom prilikom Aleksandra Knežević.\nJedno za drugim, u nastavku su sledili prezentacija ostvarenih rezultata, predstavljanje publikacije „Moj lični vodič kroz lokalnu administraciju – participacija za početnike“, te utisci o projektu iz ugla odbornika i iz ugla vršnjačkih edukatora. Ipak, posebno produktivnim smatramo rad u manjim grupama, koji je iznedrio niz kreativnih ideja za dalje delovanje na teme projekta, tokom koga su mladi upoznati i sa tim da imaju mogućnost uticaja na odabir strateških prioriteta koje će Opština Raška posebno podržavati u narednom periodu.\nVršnjačke edukatorke Jovana Veljović i Vanja Vukadinović dobile su i značajno priznanje za svoj angažman u sklopu projekta – proglašene su najaktivistkinjama, uz nadu da će i u narednom periodu nastaviti da sprovode aktivnosti od značaja za zajednicu.\nNa samom kraju, Aleksandra Knežević upoznala je prisutne sa planovima za dalje – uspostavljenim partnerstvom sa opštinama Kuršumlija i Blace i već podnetim zajedničkim projektom, inicijativama za dalje delovanje u Novom Pazaru, ali i idejama za širenje koncepta projekta na nacionalni nivo.\nProjekat „Sa Opštinom na TI“ imao je cilj približavanje rada lokalne administracije mladima, te uspostavljanje kanala komunikacije između mladih i lokalne vlasti, te verujemo da je obukom 20 vršnjačkih edukatora, održavanjem 36 javnih časova sa nekoliko stotina mladih polaznika, informisanjem 5000 mladih o temama kroz onlajn kampanju, pilotiranjem koordinacionog mehanizma „Pitajte odbornika“, izradom Vodiča i uspostavljanjem novih partnerstava pre i tokom završne konferencije – taj cilj i ostvaren.\nPosebno smo ponosni što je završnoj konferenciji prisustvovala i delegacija Srednje tehničke škole iz Novog Pazara, koja je ugostila jednu od radionica tokom projekta i pokazala spremnost da zajedničkim snagama uđemo u nastavak procesa, svesni značaja povezivanja omladinskog i obrazovnog sektora.


da li se umire od raka dojke | Zdrav život | Karcinom dojke\nRAK DOJKE POGAĐA ŽENE U NAJBOLJIM GODINAMA: Društvo treba spremnije da odgovori na potrebe onkoloških pacijentkinja 0 Podeli PODELI TWEET POŠALJI E-MAIL\nRAK DOJKE POGAĐA ŽENE U NAJBOLJIM GODINAMA: Društvo treba spremnije da odgovori na potrebe onkoloških pacijentkinja\nDijagnoza raka dojke ima ogromne lične, društvene i ekonomske posledice.\nDijagnoza opake bolesti povlači brojne konsekvence, a za spremniji odgovor društva i zdravstvenog sistema neophodna su istraživanja zdravstvenog, socijalnog i ekonomskog stanja obolelih.\nRak dojke ubija više žena u Evropi nego bilo koji drugi rak, a smrt je u većini slučajeva rezultat metastatske faze bolesti. Prema istraživanju „Nevidljiva žena“ iz 2013. godine, dijagnoza raka dojke ima ogromne lične, društvene i ekonomske posledice. Rezultati istog istraživanja iz 2019. godine pokazuju da je ovaj karcinom imao najveći uticaj na lične finansije obolelih žena.\nRazličite su posledice povezane sa finansijskim stresom i nemogućnošću lečenja, među kojima je svakako emiocionalna, a ovo stanje se takođe tokom godina pogoršavalo. Mnoge žene se osećaju izolovano i bespomoćno, njima je jasno da svakodnevni život postaje borba koja uz sebe nosi i anksioznost, depresiju ili gubitak samopouzdanja.\nKvalitet života je najviše pogođen činjenicom da su brojne potrebe obolelih od karcinoma dojke nezadovoljene, kao i da mnogim pacijentkinjama nije omogućen pristup adekvatnoj nezi i lečenju. Ovde treba imati i u vidu činjenicu da uprkos naporima nadležnih institucija da obezbede terapije za sve kategorije pacijenata, nažalost, 2/3 žena u Srbiji koje žive sa metastatskom karcinomom dojke i dalje čeka inovativnu terapiju, koja bi im ne samo produžila život, već i značajno unapredila njegov kvalitet.\nDanas je stanje takvo da i sve informacije i dalje nisu pristupačne, te je zbog toga neophodno pružiti više podrške obolelima. Pored toga što je potrebno poboljšati kvalitet života pacijentkinja, neophodno je pružiti finansijsku pomoć, ali i pristup adekvatnim savetovalištima. Stoga su izveštaji kakav je "Nevidljiva žena" važni za podizanje svesti o bolesti i životu s njom, kao i za kreiranje zdravstvene politike kako u Evropi, tako i kod nas.\nČinjenice koje ovakva istraživanja donose su sledeće:\n- Kao i 2013. godine, kod obolelih je zabeležen nagli pad mogućnosti obavljanja svakodnevnih životnih obaveza i odgovornosti kako u porodici tako i van kuće.\n- Skoro polovina pacijentkinja (46% naspram 40% u 2013. godini) osećala je da je u stanju da održi porodicu na okupu pre dijagnoze, ali ovaj procenat je pao na samo 25% nakon dijagnoze karcinoma dojke (nasuprot 30% u 2013. godini).\n- Trećina (33%) pacijentkinja oseća se izolovano od društva već i ranoj fazi bolesti, što je znatno više u poređenju sa 18% u 2013, pri čemu i dalje postoji opšti nedostatak angažmana društva.\nOnkološki pacijent Onkološke bolesti Rak dojke\nSTRES I PAD PRIHODA\nFAKTORI ZA USPEŠNIJE IZLEČENJE ŽENA OBOLELIH OD RAKA DOJKE: Kako utiču f...\nPOMOĆ KOD MALIGNIH BOLESTI\nPSIHOLOŠKA POMOĆ KOD RAKA DOJKE: Stručna pomoć i porodično okruženje naj...\nRAK DOJKE JE SKUP BOLESTI\nLEČENJE KARCINOMA DOJKE: Evo koje su nepoznanice na terapijskom putu koj...\nBOLEST RAZVIJENOG SVETA: Rak dojke vodeći uzrok smrti kod žena o kome on...\n| 22. Oct 2019.\nKAKO NASTAJE RAK: 33 stvari koje morate izbegavati da ne obolite od karc...


Odbrana Cupare za veliko slavlje Srbije (Video) – Balkan-Handball.com\nHome / Evropa / Odbrana Cupare za veliko slavlje Srbije (Video)\nDva spektakularna uspeha napravila je reprezentacija Srbije na startu kvalifikacija za EURO 2022 u Mađarskoj i Slovačkoj, a po dolasku na klupu novog selektora Tonija Đerone.\nNakon pobede nad Francuskom u Zrenjaninu, „Orlovi“ su osvojili veliki bod protiv „Trikolora“ u Kreteju. Veličanstvena partija Srbije umalo da ostane nenagrađena rezultatom, ali se Vladimir Cupara potrudio da tako ne bude.\nČuvar mreže Vesprema je blistao sa 14 odbrana, a poslednju je zabeležio neposredno pre poslednjeg oglašavanja sirene, zaustavivši En Gesana u pokušaju da donese Francuzima pobedu. Pogledajte kako je srpski golman doneo veliki uspeh svom timu:\neuro 2022FrancuskaSrbijaVideoVladimir Cupara\n← Prethodni članak NOVI HEROJSKI PODVIG: Srbija osvojila bod u Francuskoj!\nNaredni članak → Cupara: Vidi gde je lopta, idi na nju, odbrani, slavi!


Naslovna Fudbal Evropska takmičenja Jović: Voleo bih na EP sa mladima, mesto u A timu želim...\nJović: Voleo bih na EP sa mladima, mesto u A timu želim da zaslužim igrom\nKao najbolji strelac Bundeslige, srpski reprezentativac Luka Jović, zajedno sa njegovim Ajntrahtom iz Frankfurta, nosi titulu jednog od najprijatnijih iznenađenja u dosadašnjem toku sezone u nemačkom šampionatu.\nBivši fudbaler Crvene zvezde na vrhu liste strelaca ima 14 golova, jedan više od Marka Rojsa, a dva od Roberta Levandovskog, dok Ajntraht nakon duela sa vodećim Dortmundom (1:1), u kojem je Jović takođe bio strelac, zauzima peto mesto sa 32 boda.\nS druge strane, iako tim Adija Hutera zahvaljujući odličnim igrama u prvom delu takmičarske godine još uvek ima veliku šansu da se domogne jedne od pozicija koje vode u Ligu šampiona, Jović očigledno s nestrpljenjem očekuje nove izazove u nacionalnom dresu.\n“Želim i trudim se da mesto u A timu zaslužim igrom. Da to ne bude zbog loše igre nekog drugog, ili zato što igra u manje poznatom klubu. Verujem da ima mesta za sve nas kojima je Srbija u srcu, kao što je do sad bilo”, izjavio je Jović za „Sportski Žurnal“.\nFRANKFURT AM MAIN, GERMANY – OCTOBER 19: (Photo by Alex Grimm/Bongarts/Getty Images)\nOvaj 21-godišnji napadač rođen u Bjeljini još uvek ima pravo nastupa za mladu selekciju Srbija, koja će od 16. do 30. juna učestvovati na Evropskom prvenstvu u Italiji i San Marinu, a posle skoro bezgrešne igre u kvalifikacijama u kojima su „Orlići“ upisali osam pobeda i dva remija.\nMeđutim, kako seniorsku reprezentaciju na čelu sa Mladenom Krstajićem očekuju kvalifikacije za EP od sedmog do 10. juna, a Jović blista u Bundesligi, ostaje pitanje kojoj selekciji će se pridružiti momak koji je prošao sve mlađe kategorije u nacionalnom timu.\nKladi se na mečeve u Bundesligi!\nIako bi zajedničku odluku o tome trebalo da donesu Goran Đorović i Krstajić, Jović navodi kako bi voleo da se pridruži mladoj reprezentaciji.\n“To nije moja odluka, ali bih voleo da budem član ekipe na EP za mlade. Za mene je Srbija uvek na prvom mestu”, zaključio je Luka Jović.\nPrethodni tekstSavladali su Real, a sada su u Beogradu: Crvena zvezda zna način za pobedu protiv Malage\nSledeći tekstFinale DK: Srbija u drugom šeširu, ne može sa Španijom i Nemačkom


Promicanje poduzetničkog duha kod mladih\nMUNJA Inkubator društvenih inovacija Sarajevo i Ministarstvo za kulturu, sport i mlade Tuzlanskog kantona bili su domaćini polufinalnog takmičenja srednjoškolaca u poduzetništvu pod nazivom „MUNJA Business Challenge" – Poslovni izazov koji je održan u ponedjeljak 09.04.2018. godine u Tuzli.\nPrijem za predstavnike kluba ORKKA Lukavac\nMinistrica za kulturu, sport i mlade u Vladi Tuzlanskog kantona, Slavena Vojinović, u utorak 3. aprila 2018. godine upriličila je prijem za predstavnike Kluba borilačkih sportova ORKKA Lukavac. Sastanku su prisustvovali treneri Željko Zombra, Lejla Ferhatbegović Dizdarević i Mirsada Suljkanović, kao i mladi karatisti članovi ovog Kluba, koji su u sastavu karate reprezentacije Bosne i Hercegovine na 20. Balkanskom prevenstvu za seniore koje je održano u periodu od 22 do 25.03.2018. godine u Istanbulu (Turska) ostvarili zapažene rezultate.\nPosjete ustanovama kulture na području Tuzlanskog kantona\nU sklopu posjeta ustanovama kulture na području Tuzlanskog kantona, ministrica za kulturu, sport i mlade u Vladi Tuzlanskog kantona Slavena Vojinović sa saradnicima posjetila je Narodno pozorište Tuzla, Muzej Istočne Bosne Tuzla i JU Narodnu i Univerzitetsku biblioteku „Derviš Sušić" Tuzla tokom kojih je sa rukovodstvom ovih ustanova razgovarala o trenutnom stanju, tekućim problemima kao i planiranim aktivnostima za unapređenje rada ovih ustanova kulture na području Tuzlanskog kantona.\nMogućnosti obnove Starog grada Teočak\nU utorak, 13. marta 2018. godine delegacija Ministarstva za kulturu, sport i mlade Tuzlanskog kantona predvođena ministricom Slavenom Vojinović i Zavoda za zaštitu i korištenje kulturno-historijskog i prirodnog naslijeđa Tuzlanskog kantona (Benjamin Bajrektarević, direktor Zavoda i Semir Hadžimusić, stručni saradnik u Zavodu) je boravila u radnoj posjeti Općini Teočak.\nObjavljen Javni konkurs za raspodjelu dijela prihoda ostvarenih po osnovu naknada za priređivanje igara na sreću\nMinistarstvo za kulturu, sport i mlade Tuzlanskog kantona obavještava udruženja građana i humanitarne organizacije sa područja Tuzlanskog kantona da je Federalno ministarstvo kulture i sporta objavilo Javni konkurs za raspodjelu dijela prihoda ostvarenih po osnovu naknada za priređivanje igara na sreću.\nSastanak sa predstavnicima Instituta za razvoj mladih KULT\nMinistrica za kulturu, sport i mlade u Vladi Tuzlanskog kantona, Slavena Vojinović, u utorak 27. februara 2018. godine održala je sastanak sa predstavnicima Instituta za razvoj mladih KULT. U uvodnom obraćanju ministrica Vojinović je prezentirala ciljeve novog Ministarstva za kulturu, sport i mlade kao i planirane aktivnosti u oblasti mladih za 2018. godinu. Gdin Jasmin Bešić, direktor KULT-a iskazao je zadovoljstvo što je osnovano ministarstvo koje u svom resoru ima i oblast mladih.\nPoziv privrednicima za učešće na „Buyer Mission Programu“ u okviru sajmova u aprilu 2018. godine u Republici Turskoj\nSastanak sa predstavnicima Vijeća mladih Tuzlanskog kantona\nObjavljen javni poziv za obuku stručnih saradnika/ca za rad s mladima\nStranica 14 od 80


Tamara Dragić (25) privukla je veliku pažnju svojim izvođenjem hita „Ako je vrijedilo išta“ hrvatske pevačice Vane, poznate po odličnom vokalu.\nLepa, plavokosa stjuardesa je publiku ostavila bez daha i svojim glasom i stasom.\nAli to nije sve, Tamara je pokazala da je višestrana i talentovana osoba. Stjuardesa peva prateće vokale Željku Joksimoviću, drži časove klavira i solfeđa.\nMuzikom se bavi od malih nogu, a trenutno se sprema da u januaru odbrani master rad na Fakultetu muzičkih umetnosti.\nTamara sa bendom „Noturno“ nastupa već osam godina.\nIpak, moramo razočarati muški deo publike vešću da je Dragićeva udata, a suprug joj je muzičar.


Stanje na putevima - PressLider.rs\n11. jula 2020. 11. jula 2020. Marina Trmčić\t0 Comments stanje na putevima\nS obzirom na to da je vikend i da je pred nama vreo dan, očekuje se veći broj vozila ka jezerima, rekama, izletištima, parkovima i drugim omiljenim mestima i šetalištima naših građana.\nNa putu od Požege ka Zlatiboru vozače očekuje usporena vožnja jer se izvode radovi na rekonstrukciji kolovoza, pa se na više deonica saobraćaj obustavlja i naizmenično propušta uz pomoć semafora.\nU toku su radovi sanaciji nadvožnjaka na deonici Kneževići – Bela Zemlja – Užice, kod petlje Sušica. Saobraćaj se preusmerava preko devijacije koja je izgrađena u okviru prve faze radova.\nOd 13. do 21. jula u periodu od 07.00 do 17.00 časova, izvodiće se radovi na odstranjivanju nestabilne stenske mase sklone odronu, na deonici Pakovraće (Markovica) – Kratovska stena, u Međuvršju. U toku izvođenja radova saobraćaj će se odvijati naizmeničnim propuštanjem, sa povremenim obustavama u trajanju od 15-20 minuta.\nU Ivanjici, na putu Luke – Lučka Reka, u mestu Tanaskovići saobraćaj se odvija naizmeničnim propuštanjem vozila, a na snazi je zabrana saobraćaja za vozila čija ukupna masa prelazi 7,5 tona.\nNa putničkim terminalima naših grančnih prelaza prolazi se bez dužih zadržavanja, dok se na teretnim terminalima na izlazu iz zemlje mogu očekivati duža čekanja na izlazu iz naše zemlje ka Mađarskoj i Hrvatskoj.\n← Sunčana subota, do 34 stepena\nU čačanskoj bolnici u poslednja 24 sata primljeno 26 pacijenta, 8 na respiratoru, 3 smrtna ishoda →


TotalCar.rs » I BMW ima mračne tajne iz doba Trećeg rajha\n0 komentara 11681 pregleda\nNakon “Huga Bosa” i dinastija koja stoji iza BMW-a prekinula je višedecenijsko ćutanje o vezama kompanije sa nacističkim režimom, priznavši da su u njenim fabrikama logoraši bili na prinudnom radu. Porodica Kvant priznala je i da je tokom rata profitirala od “arijanizacije” jevrejskih firmi.\nIstraživanje je bilo zasnovano na dokumentaciji kompanije iz godina Trećeg rajha, a rezultati su pokazali duboku povezanost Gintera Kvanta (na slici), koji je tada bio glava porodice, i njegovog sina Herberta sa Hitlerovim režimom, piše “Telegraf” (Telegraph).\n“Kvantovi su neraskidivo povezani sa zločinima nacista”, zaključio je Joakim Šoltišek, istoričar iz Bona koji je proučio građu. “Ginter Kvant bio je deo tog režima.”\nGabrijel Kvant, unuk Gintera Kvanta, izjavio je povodom rezultata istraživanja da priznaje da je njegova porodica “grešila pokušavajući da zataška istinu toliko dugo”.


Opći izbori u BiH bit će održani 7. oktobra – RTV BPK\nOpći izbori u Bosni i Hercegovini za sve nivoe vlasti bit će održani 7. oktobra 2018. godine, objavila je u danas Centralna izborna komisija BiH (CIK).\nCIK je na današnjoj sjednici donio tri važne odluke. Pored odluke o raspisivanju izbora, donesena je odluka vezana za broj birača u Centralnom biračkom spisku prema presjeku koji je urađen sinoć, kao i odluka o usvajanju uputstva.\n“CIK će do 23. augusta objaviti sve ovjerene kandidatske liste”, rekla je predsjednica CIK-a Irena Hadžiabdić.\nPredsjednica CIK-a Irena Hadžiabdić je istakla da 25 izbornih komisija nema adekvatne uslove za rad, ali da rade i obavljaju svoj posao. Ona je dodala da će ovogodišnji izbori koštati 8,5 miliona KM.\nOna je kazala kako CIK i za ove izbore ima značajni novčanu pomoć i Vijeća Evrope i OSCE-a i da se prijave za glasanje primaju do 24. jula.\n“Mi smo u posljednje vrijeme radili prečišćene verzije podzakonskih akata i tri su pretrpjela znatnije izmjene. Cilj nam je bio bolja kontrola, transparentnost i ažuriranje centralnog biračkog spiska”, kazala je Hadžiabdić.\nDodala je da će se na izborima glasati plavom olovkom, a da neće biti dozvoljeno prilikom prebrojavanja glasova da se na stolu nalaze plave olovke kako bi se onemogućilo dopisivanje.\nNovina je namjenski račun za finansiranje kampanje kako bi se izbjeglo da političke stranke koriste svoje transakcijske račune.\n“Broj dana koji čekamo poštu sada je povećan na pet dana nakon dana izbora”, zaključila je Hadžiabdić.\nNa pitanje da li je CIK propisao normu da je za predsjednika RS-a potrebno prikupiti 3.000 potpisa, Hadžiabdić je kazala da je riječ o koliziji dva člana zakona.\n“Mi smo za ove izbore postupili dosta ozbiljno. Smatrali smo da nije dobro privilegirati političke stranke u odnosu na nezavisne kandidate”, rekla je Hadžiabdić dodajući kako ni za ove izbore CIK nije povećao taksu.\nCentralna izborna komisija BiH na današnjoj sjednici raspisala je predsjedničke i parlamentarne izbore u našoj zemlji. Stanovnici Bosne i Hercegovine će u oktobru ove godine imati priliku birati članove Predsjedništva Bosne i Hercegovine, zastupnike za Zastupnički dom Parlamentarne skupštine BiH, Zastupnički dom Parlamenta FBiH, predsjednika i potpredsjednike bh. entiteta RS, predstavnike za Narodnu skupštinu Republike Srpske, kao i predstavnike za kantonalne skupštine u bh. entitetu FBiH.\nCentralna izborna komisija BiH izbore je raspisala u skladu s ustavima i važećim Izbornom zakonom BiH prema kojem je CIK dužan u roku od 150 dana prije dana izbora donijeti odluku o održavanju Općih izbora. Ovogodišnji izbori će biti osmi opći izbori u BiH od Dejtonskog mirovnog sporazuma.\nZvanična predizborna kampanja počet će 7. septembra, odnosno mjesec prije održavanja samih izbora. Opći izbori 2018. održat će se bez provedene presude Evropskog suda za ljudska prava u Strazburu, kao i oni 2014. i 2010. godine, što znači da predstavnici iz reda ostalih i dalje neće moći biti birani prvenstveno za članove Predsjedništva BiH i delegate u Dom naroda Parlamentarne skupštine BiH, na indirektnim izborima koji se provode nakon općih.\nU međuvremenu će političke stranke zastupljene u Parlamentarnoj skupštini BiH pokušati iznaći riješenje u vezi s implementacijom odluke Ustavnog suda BiH po apelaciji Bože Ljubića, a koja se odnosi na neustavne odredbe izbornog zakona.


Radonjić optužio Ćalović, ona podsjeća ko je šef: Direktor misli da je iznad Savjeta\nDIREKTORICA MANS-A "JEDVA ČEKA POSTUPAK"\n“Jedva čekam da vidim tu pravnu virtuoznost. Ako je direktor mislio da ću kao član Savjeta da podnesem prijavu, grdno se vara. Nije bilo čovjeka u Crnoj Gori koji nije znao za slučaj Pobrićeve, šta je Agencija uradila po službenoj dužnosti. Ništa! Direktor je uradio sve da spriječi da zviždač dobije zaštitu,” rekla je Ćalović\n07.09.2016. 06:41h Ažurirano: 07.09.2016. 06:41h\nArgumentaciju o slučaju “Ramada”, koju su ranije iznosile Pozitivna Crna Gora, Socijaldemokrate i premijer Milo Đukanović, ponovio je juče direktor Agencije za sprječavanje korupcije Sreten Radonjić, optuživši direktoricu MANS-a Vanju Ćalović, poslanika Mladena Bojanića i Patriciju Pobrić, da su “saznanjima o nezakonitom postupanju” pokušali političku trgovinu.\nRadonjić je rekao da je odluka da se Pobrićevoj odbije zahtjev da bude zviždačica “primjer zakonitog odlučivanja”.\n”To što su Bojanić, Ćalovićeva i Pobrićeva saznanjima o nezakonitom postupanju pokušali političku trgovinu, pa kad nije uspjela, tražili zaštitu Agencije, mene ne interesuje,” rekao je Radonjić na sjednici Savjeta Agencije.\nOn je najavio da će tražiti utvrđivanje sukoba interesa Ćalovićeve, koja je član Savjeta, i na čiji predlog će to tijelo na narednoj sjednici razmatrati rad Agencije u slučaju “Ramada”.\n“Vanja Ćalović kontinuirano radi protiv Agencije, netačno informiše javnost, prije svega preko lista 'Dan' i nekih drugih medija. Ona je u konfliktu interesa jer savjetuje određene političke subjekte. Prve informacije o ovom slučaju imala je ona kao direktor MANS-a, ali su najprije pokušali da ostvare političke interese”, zaprijetio je Radonjić.\nVanja Ćalović poručila je Radonjiću da “jedva čeka i prvi postupak”, koji je najavio sa sličnom argumentacijom, još na početku rada Agencije.\n“Jedva čekam da vidim tu pravnu virtuoznost. Ako je direktor mislio da ću kao član Savjeta da podnesem prijavu, grdno se vara. Nije bilo čovjeka u Crnoj Gori koji nije znao za slučaj Pobrićeve, šta je Agencija uradila po službenoj dužnosti. Ništa! Direktor je uradio sve da spriječi da zviždač dobije zaštitu,”rekla je Ćalović.\nRadonjić je objasnio da neće prisustvovati sjednicama kada i Pobrićeva i Bojanić, jer nije njegova obaveza. On je rekao da nije želio da učestvuje u radu Savjeta kada je bio pozvan Bojanić koji je javno otkrio da su SD platile partijske konvencije iz kase Ministarstva saobraćaja, koje vodi njihov lider Ivan Brajović. “Moja obaveza nije da raspravljam sa poslanikom, mišljenje Agencije je zasnovano na zakonu i ja stojim iza njega”, rekao je Radonjić.\nĆalovićeva je objasnila da je obaveza direktora da se odazove pozivu Savjeta, sem ako nije spriječen.”Ne može on da se slaže ili ne slaže sa obavezom”, dodala je.\nSavjet će, na predlog Ćalovićeve, na sljedećoj sjednici analizirati postupanje Agencije u slučaju Ramada, kao i šta ona čini u kontroli trošenja državnog novca u izbornoj kampanji. Savjet je bio protiv prisustva Pobrićeve, za šta su glasale Ćalovićeva i predsjednica Goranka Vučinić.\nBojanić je sinoć, u saopštenju, pozvao članove Savjeta da podnesu ostavke ako “nisu u stanju da spriječe samovolju direktora, njegovo uporno zataškavanje jasnih dokaza, svjesno plasiranje neistina, a, evo čujemo i najnovije, disciplinovanje medija”.\nGdje je Radonjić učio o novinarskom profesionalizmu\n“Svi mediji koji budu netačno, proizvoljno i zlonamjerno informisali javnost neće moći da prisustvuju sjednicama Savjeta. Do sljedeće sjednice će biti izrađen pravilnik o akreditaciji i ko bude ispunjavao uslove moći će da prisustvuje, ko ne, ne može,” zaprijetio je Radonjić.\nOn je dodao da Ćalović “zlonamjerno preko „Dana” i drugih medija netačno informiše javnost. Direktorica MANS-a je pitala Radonjića gdje je stekao iskustvo da ocjenjuje profesionalizam I selektuje medije, da li na bivšem poslu u policiji ili na edukacijama.\n”Od kako je došao na čelo Agencije, koja treba da promoviše transparentnost, direktor pokušava da stavi tačku na to. Ovakva njegova namjera je grubo kršenje slobode medija. Ne može on da odlučuje o radu Savjeta,” opomenula je Ćalović.\nDa nema to pravo podsjetili su Goranka Vučinić i Bojan Obrenović, nakon čega je Radonjić objasnio da on “govori o zlonamjernom informisanju”. “Takvo informisanje, ja sam spreman da kanališem”, rekao je on.\nSreten RadonjićAgencija za sprečavanje korupcijeSavjet agencije za sprječavanje korupcijePatricija PobrićMladen BojanićVanja Ćalović


HALEBIĆ: POKRENUTI POSTUPAK REBALANSA BUDŽETA I IZRADE ZAKONA O UŠTEDAMA U KS | Hayat.ba\nMinistar finansija Kantona Sarajevo Jasmin Halebić kazao je danas da je potrebno hitno pokrenuti postupak izmjene i dopune budžeta Kantona Sarajevo za 2020. godinu kao i izradu zakona o uštedama i ublažavanju negativnih ekonomskih posljedica u Kantonu Sarajevo.\nOdgovarajući na pitanja zastupnika na sjednici Skupštine KS-a, Halebić je naglasio da se zakonom o uštedama predviđa smanjenje parafiskalnih nameta čiji je zakonodavac Kanton Sarajevo kako bi se ublažile negativne posljedice u privredi izazvane pandemijom koronavirusa.\nIstakao je da se u prvom kvartalu januar – mart u budžetu Kantona Sarajevo na osnovu ostvarenih prihoda nije osjetio značajan negativan efekat krize izazvane povodom pandemije koronavirusa, već da je u aprilu ostvareni prihodi u odnosu na april 2019. godine bilježe pad od 35 posto ili 21 milion KM.\nOvim zakonom bit će tretirane administrativne takse, sudske takse, naknade za općekorisnu funkciju šuma, boravišna taksa, porez na nekretnine, kao i mogućnost korištenja namjenskih sredstava za ublažavanje negativnih posljedica pandemije – kazao je ministar Halebić.\nTroškovi osnivanja novog preduzeća, dodao je, bit će svedeni na minimum u Kantonu Sarajevo u periodu trajanja stanja nesreće, kao i 60 dana po prestanku stanja nesreće.\nHalebić je kazao da je Prijedlogom izmjena i dopuna budžeta Kantona Sarajevo za 2020. godinu potrebno predvidjeti sredstva MMF-a koja će pripasti Kantonu Sarajevo, a koja prvobitno nisu bila predviđena budžetom Kantona Sarajevo za 2020. godinu. Također očekuje da će Kanton Sarajevo učestvovati u raspodjeli sredstava pomoći Evropske Unije.


Pljačka Komercijalne banke\nKada zamiriše Jorgovanka\nPrethodnih dana, na urgenciju Jorgovanke Tabaković, za novog predsednika Izvršnog odbora Komercijalne banke predložen je Vladimir Medan, jedan od direktora Agencije za osiguranje depozita. Do ove promene je došlo zbog otkrivanja tajnog plana da se Kosta Sandić, čovek sa spornom biografijom po hitnom postupku dovede na čelno mesto banke. Kosti Sandiću je sada kao utešna pozicija, obećano mesto izvršnog direktora za bezbednost banke, kako bi i dalje nesmetano mogao da nadzire isisavanje novca iz Komercijalne banke i kako bi bez ikakve kontrole mogao da sprovodi mobing nad zaposlenima. Što se tiče Vladimira Medana, radi se o još jednom „ekspertu" u nizu onih koje predlažu Jorgovanka Tabaković i Anđelko Vučić za najviše pozicije. Naime, supruga Vladimira Medana je jedna od najbližih saradnika guvernerke NBS, dok je sam Vladimir Medan jedan od najbližih saradnika Ratka Banovića, bliskog prijatelja Anđelka Vučića i od skoro člana Upravnog Odbora Komercijalne banke.\nRatko Banović je poznatiji javnosti kao „kasapin srpskog bankarstva", jer svaka banka u kojoj je bio rukovodilac doživela je stečaj i gašenje zbog plasiranja nenaplativih kredita. Sad je očigledno došao red i na Komercijalnu banku. Zato je i predložen Vladimir Medan, kao neko ko može da odradi prljav posao. Sam Vladimir Medan je trenutno pod krivičnom prijavom za zloupotrebu službenog položaja u Agenciji za osiguranje depozita, a u ne tako davnoj prošlosti je najuren iz Erste banke zbog kriminalnih aktivnosti. Naime, svojevremeno je kao direktor Novosadske banke radio na privatizaciji iste od strane Erste banke, tako što je učinio sve da se Novosadska banka proda ispod realne cene. Tada je za više od 1,5 puta od računovodstvene vrednosti prodata Novosadska banka, a Vladimir Medan je za tu usluga sem „debele" provizije dobio i rukovodeće mesto u Erste banci. Nakon toga je bio generalni direktor Basler Osiguranja koje je pod njegovim rukovodstvom doživelo krah a nakon toga je centrala ove osiguravajuće kuće iz Švajcarske odlučila da zauvek napusti poslovanje u Srbiji.\nSpomenuti trojac je pre nekoliko dana, tačnije 6.decembra, na večeri u restoranu „Franš" dogovarao dalje aktivnosti pljačke Komercijalne banke.Draginja Đurić ima ogroman interes da uruši Komercijalnu banku, kao glavnog konkurenta na bankarskom tržištu Srbije. Draginja Đurić ima ogroman uticaj na guvernerku NBS, još od vremena kad je stipendirala Jorgovankinu ćerku za školovanje u Milanu. Tada je novac za školovanje Jorgovankine ćerke davao i Ivica Smolić, tadašnji predsednik Komercijalne banke, kome takođe odgovara dovođenje Vladimira Medana u banku, kako bi se zataškale i njegove kriminalne aktivnosti tokom desetogodišnje vladavine. Ovim bi se kriminalni krug Tabaković-Smolić-Đurić u potpunosti zatvorio. Dušan Vujović, ministar finansija, urušavanjem vrednosti banke očekuje ozbiljnu proviziju od oko 3% na svakih 100 miliona evra koliko Komercijalna banka izgubi na realnoj vrednosti. Sa druge strane, Ljubomir Mihailović zvani Ljuba Šiptar, želi da se urušavanjem vrednosti banke, ona pokloni domaćim tajkunima za čije interese radi. Takođe, oni su ovog starog, oronulog kriminalnog „dona" izabrali za budućeg doživotnog predsednika banke. To mu jedina želja koja mu je ostala pred kraj života. Jer kako reče Al Kapone „Naše mafijaško prijateljstvo i interes koji nas spaja će zauvek opstati".\nTrenutno je u Komercijalnoj banci na delu potpuno urušavanje sistema po nalogu Jorgovanke Tabaković i Anđelka Vučića. Od kako je Alexander Picker podneo ostavku, a Kosta Sandić i Pavao Marjanović preuzeli rukovođenje, nastao je potpuni haos. Ne odobravaju se krediti pravnim licima, sem za lica i preduzeća koja su u rođačkim i prijateljskim vezama sa ovom dvojicom. Klijenti masovno podižu depozite i odlaze iz banke, jer čuju i vide da se loše stvari dešavaju po banci i ne žele da im kapital bude ugrožen.\nPo nalogu Koste Sandića, smenjen je Petar Stefanović, izvršni direktor za stanovništvo, iako je imao fantastične rezultate i probijanje svih planova za nepunih godinu dana koliko je proveo na funkciji. Smenjen je zato što je dobrim odnosima sa profesorom Vladimirom Kruljem, predsednikom Upravnog Odbora banke. Po nalogu koji je dao Pavao Marjanović, priprema se smena Tatjane Matijaš, direktorke Sektora kreditne analize, jer se pobunila i na sednicama kolegijuma iznela mišljenje o davanju kredita banke bez adekvatnih garancija samo za privilegovane. Pavao Marjanović preti zaposlenima otkazima ukoliko izvršavaju naloge kriminalnog klana. Svakodnevno se hvali da za sve aktivnosti koje sprovodi ima podršku od strane samog vrha države i njegovom bliskog prijatelja Anđelka Vučića.\nPo nalogu Une Sikimić, Izvršnog direktora za rizike, koja je deo ove kriminalne organizacije, smenjen je Andrija Vuković, direktora Sektora rizika, jer je odbio da bude saučesnik u kriminalu i da po nalogu Une Sikimić pušta kredite koji nemaju adekvatno obezbeđenje plasmana. Una Sikimić mesecima drži kod sebe predmete koji treba da idu na kreditni odbor banke radi odobrenja i time direktno blokira plasmane. Sve se ovo radi planski po nalogu Sandića i Marjanovića.\nKomercijalna banka je sa 14% pala na oko 11% tržišnog učešća, što je pad od oko 300 miliona eura vrednosti banke. On je sa druge strane ucenjen da u javnosti govori o fantastičnim rezultatima koje banka ostvaruje u 2017. godini i dobiti od preko 70 miliona eura, dok je realnost totalno drugačija. Profesor Krulj ozbiljno razmišlja da izađe u javnost sa svim podacima kojima raspolaže, kako bi zaštitio sebe i banku.


21 Maj 2020 - 15:26 Vesti Link\nSrbija je najpoželjnija destinacija u regionu za ulaganja stranih automobilskih kompanija, uprkos krizi u automobilskom sektoru, navedeno je u izveštaju See News-a, provajdera poslovnih vesti i tržišnih informacija, koji je objavljen na online konferenciji o razvoju automobilske industrije "SEE Automotive- Connect&Supply", saopštila je danas Nemačka agencija za medunarodnu saradnju (GIZ).\nKako prenosi Beta, konferenciju, na kojoj je 14 predstavnika ove industrije govorilo o uticaju pandemije koronavirusa na poslovanje, organizovao je Automobilski klaster Srbije, uz podršku projekta Razvoj privatnog sektora u Srbiji (PSD) koji, u okviru Nemačko-srpske razvojne saradnje, sprovodi GIZ.\nTokom pandemije koronavirusa većina kompanija iz autoindustrije je zastala s proizvodnjom i okrenula se donacijama i proizvodnji potrebnih materijala za borbu sa virusom, navedeno je na konferenciji.\n"Međutim, postoji optimizam, posebno kada je reč o Srbiji. Srbija je očigledno najpoželjnija destinacija u regionu za ulaganja stranih automobilskih kompanija. Samo od marta 2019. do marta 2020. godine, ulaganje u automobilski sektor Srbije iznosi 790 miliona evra i nema podataka da će biti promene ovih investicionih planova zbog krize", izjavila je predstavnica See News-a Lilia Goranova.\nKontinuiranu podršku razvoju automobilske industrije u Srbiji, kako se podseća u saopštenju, pruža Nemačko-srpska razvojna saradnja, koju implementira GIZ kroz različite projekte, a ove godine obeležava se 20 godina ove saradnje.\n"Kada je počela pandemija korona virusa razmatrali smo sa našim partnerima iz Srbije koji pristup da zauzmemo u aktuelnoj situaciji, u cilju definisanja mera koje će ublažiti efekte krize. Zajedno sa Centrom za digitalnu transformaciju u okviru Privredne komore Srbije razvili smo program za podršku poslovanju u vanrednoj situaciji za MMSP", kazao je Bec.\nPrecizirao je da program nudi dvodnevnu besplatnu podršku konsultanata za digitalnu transformaciju za kompanije iz svih industrija, za koji se u prvih nekoliko dana prijavilo 120 kompanija. Na globalnom nivou jedan od uticaja krize prouzrokovane pandemijom korona virusa biće manjak investicija u inovacije u okviru automobilske industrije, rečeno je na konferenciji.\n"Kriza će odložiti razvoj autonomnih automobila čak do 2035. godine, a možda se to nikad neće ni desiti", saopštio je specijalista za istraživanje i razvoj iz Odeljenja za međunarodnu trgovinu iz Velike Britanije Džej Nagli. Ipak, on je dodao da je dobra vest da se nastavlja rad na projektima razvoja električnih automobila za 2021/2022, budući da se potreba za električnim automobilima neće smanjiti.\nIzvor: Beta.rs / SeeNews


Radovan Miljanić i Boris Komnenić bili nerazdvojni: Obojica umrli za 6 meseci\nSudbine Autor:Pero Jovović26. okt. 202114:28 > 14:47\nRadovan Miljanić i Boris Komnenić Foto: Nova.rs, E-stock\nDramski umetnik Radovan Miljanić preminuo je juče u 69. godini, potvrđeno je portalu Nova.rs iz Narodnog pozorišta. Bio je kum glumca Borisa Komnenića, koji je preminuo pre samo šest meseci.\nBoris Komnenić preminuo je u martu ove godine, a posebno emotivna scena je bila kad je Radovan Miljanić zagrlio i pokušao da uteši Komnenićevu ćerku Niku, jer poznato je da je postojalo veliko prijateljstvo između ta dva glumca.\nOdlazak Radovana Miljanića: Smrt ga je zatekla po povratku iz Rusije\nNa komemoraciji koja je tada održana na Velikoj sceni Narodnog pozorišta u Beogradu prisustvoao je veliki broj kolega, ali posebnu pažnju privukla je scena kada je Miljanića i Komnenićeve ćerke.\nTom prilikom Radovan se podsetio studentskih dana, kada je bio nerazdvojan sa Komnenićem.\nKo je Radovan Miljanić?\nFilmski, pozorišni i televizijski glumac bio je dugogodišnji član ansambla Narodnog pozprišta u Beogradu.\nRadovan Miljanić rođen je 24. februara 1952. godine u Pančevu. Tokom karijere odigrao je brojne uloge na sceni matičnog teatra, među kojima se posebno ističu one u komadima „Velika drama“, „Tesla ili prilagođavanje anđelima“…\nOsim u teatru, ostvario je veliki broj rola na televiziji i na velikom platnu. Prvu ulogu odigrao je 1972. godine u TV filmu „Sinovi“. Igrao je u poznatim serijama, kakve su „Sivi dom“ i „Bolji život“, ali i filmovima, kakvi su bili „Čavka“ ili „Direktan prenos“.\nBoris KomnenićRadovan Miljanićsmrt


Od početka poplava u Bosni i Hercegovini, zaključno sa današnjim danom, na graničnim prijelazima je registrovano ukupno 1.188 vozila koja su dovozila humanitarnu pomoć u BiH, potvrdio je za Agenciju Fena portparol Uprave za indirektno oprezivanje (UIO) BiH Ratko Kovačević.\nCarinski postupak nad pošiljkama međunarodne pomoći Uprava za indirektno oporezivanje BiH (na graničnim prijelazima, u carinskim ispostavama, kao i grupama za carinske postupke) provodi prioritetno, uz poštivanje propisanih pravila zahtijevanog carinskog postupka. Pošiljku međunarodne humanitarne pomoći upućene u Bosnu i Hercegovinu treba da prati spisak (specifikacija) robe koja treba da sadrži podatke o pošiljaocu robe, primaocu robe, vrsti robe, količini i vrijednosti robe.\nVažno je naglasiti da primalac takve pošljke može biti registrovana humanitarna organizacija u BiH, organ javne uprave u BiH ili javna organizacija u BiH. Pored toga, iz dokumentacije koja prati pošiljku međunarodne pomoći mora biti vidljivo da se radi o besplatnoj pošiljci, pri čemu to može biti odvojena izjava pošiljaoca ili naznaka na samom spisku (specifikaciji) robe da se ista poklanja u humanitarne svrhe za područja pogođena poplavama u BiH.


Delegacija Američke ambasade i Američke komore u BiH u posjeti PKFBiH - Akta.ba\nDelegacija Američke ambasade i Američke komore u BiH u posjeti PKFBiH\nPotpredsjednik Privredne Komore FBiH Mirsad Jašarspahić je istakao dosadašnju dobru saradnju dvije privredne komore.\n13.07.2017. 07:52 / Izvor: Akta.ba\nNa inicijativu sekretara za ekonomske i komercijalne poslove u Ambasadi SAD-a u BiH Janet Kennedyu i uz prisustvo direktorice Američke privredne komore u BiH (AmCham BiH) Violete Čibukčić i sekretarom za komunikacije AmCham BiH Nadže Karić, u Privrednoj komori FBiH (PK FBiH) u utorak je održan radni sastanak posvećen daljnjem jačanju saradnje ovih institucija uz aktivnu podršku Američke Ambasade u BiH.\nPotpredsjednik Privredne Komore FBiH Mirsad Jašarspahić je istakao dosadašnju dobru saradnju dvije privredne komore na mnogim važnim pitanjima za svoje članice, te zajedničku inicijativu za ukidanje viznog režima između BiH i Kosova koji već godinama privrednike iz BiH stavlja u neravnopravan položaj u odnosu na ostale zemlje regiona.\nJanet Kennedy i predstavnice AmChama pozvale su potpredsjednika PK FBiH za učešće komore i njenih članica na poslovnoj konferenciji koju Američka ambasada u BiH i Američka privredna komora u BiH planiraju organizirati u septembru. Teme konferencije će biti - identifikacija investicijskih i poslovnih mogućnosti u BiH kroz saradnju sa potencijalnim partnerima u BiH, podrške komorskih sistema, predstavljanje američkih kompanija u BiH i regionu, uz mogućnost održavanja sastanaka između privrednika.\nRazgovaralo se o sektorskim i strukovnim udruženjima u Privrednoj komori FBiH, o prednostima, potencijalima te o modalitetima saradnje kompanija isključivo putem komorskog sistema kao najbržeg i najsigurnijeg komunikacijskog koridora za pronalaženje i ostvarivanje poslovnih prilika, saopćeno je iz PKFBiH.


Neum: Usvojena Deklaracija kongresa lokalne samouprave - Klix.ba\nNeum: Usvojena Deklaracija kongresa lokalne samouprave\n7.12.2007. u 14:02\nDrugog dana održavanja Kongresa o odnosu lokalnih i središnjih vlasti u Federaciji BiH, u Neumu je usvojena Deklaracija Kongresa.\nKongres smatra neprihvatljivim, pravno i demokratski neutemeljenim, da Ustav kao najviši pravni akt jedne zemlje uopće ne tretira i ne poznaje pojam lokalne samouprave, te insistira da se u Ustavu BiH i Ustavu FBiH definira posebna pozicija lokalne samouprave, a u skladu s principima Europske povelje o lokalnoj samoupravi.\nU cilju provedbe Zakona o principima lokalne samouprave, koji je postavio zakonski okvir za ostvarivanje potencijala lokalnih vlasti, Kongres poziva organe FBiH i županija u FBiH da pristupe usklađivanju drugih zakona i propisa s ovim zakonom.\nPozivaju Ministarstvo pravde FBiH da pristupi realizaciji zaključaka Konferencije "Implementacija Zakona o principima lokalne samouprave" održane, 5. lipnja 2007. godine, kojom je predviđeno osnivanje Koordinacijskog tijela koje bi činili predstavnici Vlade FBiH, Parlamenta FBiH, županijskih vlasti i Saveza općina i gradova (SOG) FBIH s ciljem izrade Akcijskog plana provedbe Zakona o principima lokalne samouprave.\nTakođer, pozivaju se viši organi vlasti i SOGFBiH na partnerski dijalog u skladu s odredbama Zakona o principima lokalne samouprave i Europske povelje u cilju efikasnog ostvarivanja svojih funkcija, a u interesu građana.\nKongres poziva i Vladu FBiH i Parlament FBiH na potpisivanje Memoranduma o suradnji sa SOGFBiH, koji bi trebao izraziti volju strana da zajednički rade na reformi lokalne samouprave i utvrde oblike i metode te suradnje.\nTakođer, pozivaju se vlasti da u procesu donošenja zakona i drugih propisa kojima se utvrđuju prava i obveze jedinica lokalne samouprave vode računa o njihovoj usklađenosti s principima Europske povelje.\nKongres ocjenjuje da najveću prepreku razvoju lokalne samouprave predstavlja nedovoljno razvijen institucionalni kapacitet, te u cilju nadvladavanja tog problema, smatraju da je potrebno poduzeti sljedeće mjere:\n- u Vladi FBiH utemeljiti Ministarstvo lokalne samouprave i javne uprave ili transformirati postojeći Zavod za javnu upravu u Zavod za lokalnu samoupravu i javnu upravu i značajno ojačati njegov kapacitet.\n- također, neophodno je u proces kreiranja teorijske, naučno utemeljene osnove za reformu lokalne samouprave uključiti naučno-istraživačke institucije s univerziteta i sveučilišta u FBiH posebno u vezi s funkcioniranjem lokalnih vlasti, lokalnog ekonomskog razvoja i participacije građana u odlučivanju u javnim poslovima.\n- neophodno je ojačati kapacitete SOGFBIH u cilju kvalitetnog definiranja interesa i stavova općina i gradova FBiH i predstavljanja tih interesa na višim razinama vlasti.\nU ovom kontekstu naglašena je važnost komunikacije općinskih i gradskih vlasti i SOGFBIH u procesu donošenja zakona sa zastupnicima u županijskim skupštinama i parlamentu FBiH.\nPozivaju se organi SOGFBIH da poduzmu sve potrebne korake u pravcu realizacije opredjeljenja sadržanih u ovoj Deklaraciji kao i realizaciju inicijativa i zahtjeva iznesenih na Kongresu lokalne samouprave u Neumu, navodi se u Deklaraciji.\nTropski ciklon "Daman" približava se sjeveru Fidžija


Velika scena Narodnog pozorišta "Toša Jovanović" privremeno zatvorena za upotrebu -\nVelika scena Narodnog pozorišta “Toša Jovanović” privremeno zatvorena za upotrebu\nObrušio se deo unutrašnjeg venca krovnog pokrivača.\nVelika scena Narodnog pozorišta “Toša Jovanović” privremeno je zatvorena za upotrebu od četvrtak, 8. maja 2022. godine, zbog obrušavanja unutrašnjeg venca krovnog pokrivača na desnoj strani scene prema dvorištu pozorišta iznad cugova.\nKako ne bi bila ugrožena bezbednost zaposlenih i publike, od strane građevinske inspekcije naloženo je da se scena ne koristi dok se ne uklone oštećenja, te se zbog toga predstave ovog vikenda otkazuju, a o daljem repertoaru ćete biti obavešteni putem našeg sajta, Fejsbuk stranice i ostalih glasila.\n“Zahvaljujemo se Gradskoj upravi na spremnosti da se što hitnije i što kvalitetnije otklone nastala oštećenja, kao i ostalim stručnim službama, Gradskoj građevinskoj inspekciji i Zavodu za zaštitiu spomenika kulture Zrenjanina. Molimo sve ljubitelje pozorišta za strpljenje, razumevanje i podršku”, navodi se u saopštenju Narodnog pozorišta “Toša Jovanović”.


Preko “Pavlović banke” FBI želi do Dodika : U Chicagu saslušana supruga Slobodana Pavlovića | Kliker.info\nAmerički FBI aktivno se uključio u istragu o navodnim sumnjivim poslovima predsjednika Republike Srpske Milorada Dodika, saznaje “EuroBlic”.Advokat Slobodana Pavlovića, vlasnika “Pavlović banke”, Miodrag Stojanović potvrdio nam je da su agenti FBI u Chicagu uzeli izjavu od Pavlovićeve supruge Mire u vezi sa poslovanjem banke na čijem se čelu nalazi njen muž.\n– Agenti FBI izvršili su kontrolu poslovanja Pavlović banke – kratko je poručio Stojanović.Na taj način potvrđena su saznanja “EuroBlica” koji je, podsjećamo, još u augustu prošle godine ekskluzivno objavio da Amerikanci namjeravaju da se aktivno uključe u istrage o navodnim nezakonitim poslovima političara iz Republike Srpske i Federacije BiH.\nTada smo, između ostalog, objavili da su vlasti u SAD, preko svoje ambasade u Sarajevu, ponudili pomoć istražnim organima u BiH oko prikupljanja dokaza u predmetima koji se odnose na navodnu umiješanost političara iz RS i FBiH u kriminalne afere.\n– Amerikanci su preko svoje ambasade u Sarajevu još početkom 2016. ponudili pomoć vlastima na nivou BiH u prikupljanju dokaza protiv američkog državljanina Slobodana Pavlovića u vezi s kreditiranjem vile koju je tadašnji premijer RS Milorad Dodik 2007. godine kupio na Dedinju. Iako je zbog toga u Sarajevo tad doputovao i “specijalista” FBI za finansijske malverzacije, tadašnji glavni tužilac Tužilaštva BiH Goran Salihović odbio je ponuđenu saradnju. To je, između ostalog, bio jedan od glavnih razloga zbog kojih je ministar bezbjednosti BiH Dragan Mektić kasnije ušao u žestoki sukob sa Salihovićem i što je, na kraju, dovelo do Salihovićeve suspenzije sa pozicije glavnog tužioca BiH – ističu naši sagovornici.\nOni dodaju da se američka ponuda za pomoć pri rasvjetljavanju sumnjivih poslova u koje su upleteni ovdašnji političari nije ograničila samo na aktuelnog predsjednika RS , već da su SAD svoju asistenciju ponudile u svim slučajevima u kojima postoji sumnja da su u nezakonite radnje umiješani ovdašnji visoki državni funkcioneri.\n– Na tajnom sastanku, koji je početkom prošle godine održan u Ambasadi SAD u Sarajevu, predstavnicima pravosudnog i bezbjednosnog sektora u BiH obećana je pomoć FBI u rasvijetljavanju čak i najsloženijih slučajeva privrednog kriminala. Amerikanci su tada otvoreno poručili da su istražnim organima BiH spremni da na raspolaganje stave svoje najbolje stručnjake za informacione tehnologije i profesionalne “hakere”, koji će “provaliti” u elektronsku poštu i privatne prepiske osumnjičenih – ističu naši sagovornici.\nPodsjećamo i da je ministar bezbednosti BiH Dragan Mektić u oktobru prošle godine za “EuroBlic” izjavio da su stručnjaci iz FBI i tužilaštva SAD navodno spremni da dođu u Sarajevo kako bi, prema njegovim tadašnjim rečima, pomogli u prikupljanju dokaza o kriminalu i korupciji domaćih političara.\nVlasnika “Pavlović banke” Slobodana Pavlovića, bivšeg direktora banke Peru Lazića i referenta za obradu kredita Ljiljanu Garić SIPA je po nalogu Tužilaštva BiH uhapsila 11. februara prošle godine.Nedugo nakon hapšenja Pavlović je pušten da se brani sa slobode, ali uz izrečenu mjeru zabrane napuštanja BiH.


RTCG - Radio Televizija Crne Gore - Nacionalni javni servis :: Društvo :: ''Zatražiti pomoć NATO-a u gašenju požara''\n21. 09. 2020. 12:35 >> 12:39 6\n''Zatražiti pomoć NATO-a u gašenju požara''\nGrađanski pokret URA pozvao je Direktorat za vanredne situacije da hitno pozove u pomoć NATO odbranu u stavljanju pod kontrolu i gašenje požara u NP Skadarsko jezero koji je već danima aktivan.\nIz ove stranke su zatečeni nereagovanjem nadležnih i prepuštanju NP Skadarsko jezero vatrenoj stihiji koja danima guta sve pred sobom.\n„Ako mi nemamo opremu za gašenje požara na takvim terenima, imaju je oni čiji smo punopravna članica – NATO. Podsjećamo i da su partneri iz NATO-a i 2017. priskočili u pomoć Crnoj Gori kada je bilo aktivno mnoštvo požara na teritorijama za koje kao država i sistem nemamo opremu za stavljanje pod kontrolom i reagovanje“, navode iz Građanskog pokreta URA.\nOni su najavili da će u toku dana poslati hitnu urgenciju Direktoratu i pozvati ih na hitnu reakciju.\n„U pitanju je nacionalno prirodno blago – jedan od naših najljepših nacionalnih parkova i nadležni već danima ne reaguju što je nezamislivo. Isto tako u narednom periodu treba raditi na tome da se obezbijede sredstva, da bi kao država u kojoj su požari jako učestali u ljetnjim mjesecima, imali za početak makar jedan kanader koji bi mogao da gasi požare na nepristupačnim terenima“, zaključuju z URE.\npožari NP Skadarsko jezero GP URA\nKrivična zbog krivolova jegulje na Skadarskom\nRekonstrukcija Bulevara zbog eksploatacije, a ne grešaka


Milačić: Ukloniti zakonska ograničenja za vantjelesnu oplodnju - PV Informer Milačić: Ukloniti zakonska ograničenja za vantjelesnu oplodnju - PV Informer\n1 mesec pre 104 pregleda Izvor: facebook - Prava CG\nPredsjednik Prave Crne Gore i poslanik u Skupštini Marko Milačić održao je sastanak sa direktoricom Nevladine Fondacije „I ja imam pravo da budem mama“ Žanom Mihaljević.\nTema sastanka bila je vizija ove Fondacije kako u Crnoj Gori da svaki par/žena koji se susrijeću sa bilo kakvim oblikom steriliteta, dobiju svu potrebnu psihološku, emocionalnu, materijalnu i zdravstvenu podršku.\nPredsjednik Prave Marko Milačić se zahvalio gospođi Mihaljević na borbi koju vodi kroz ovu Fondaciju i izrazio je zainteresovanost da pruži maksimalnu podršku, s obzirom na važnost sveukupnog društvenog napora u pogledu razvoja populacione politike:\n„Drago mi je što sam imao priliku da porazgovaram sa gospođom Mihaljević o ovom veoma bitnom problemu sa kojima se susrijeće veliki broj ljudi. Ono što moramo da uradimo jeste da na najbolji način, sistemski pomognemo svim ženama, koje žele, a ne mogu da imaju djecu.\nU postojećim zakonima koji se tiču ovoga postoje razna ograničenja. Prava Crna Gora smatra da postojeća ograničenja nisu dobra, jer je porodica i porast nataliteta nešto za šta treba svi da se zalažemo, s obzirom da je u Crnoj Gori pad nataliteta veoma veliki, a što je zabrinjavajuće.\nPrava Crna Gora će u saradnji sa Fondacijom „I ja imam pravo da budem mama“, kao i sa svim srodnim adresama raditi na ukidanju ograničenja i na taj način pomoći svim parovima koje ne mogu da imaju djecu.\nPopulaciona politika je jedan od programskih temelja Prave Crne Gore i bez ikakve dileme politika koja treba da bude visoko na agendi nove Vlade i parlamentarne većine. Pozivamo sve relevantne državne i druge adrese koje se bave ovom problematikom da ukinemo ograničenja i maksimalno liberalizujemo proces vantjelesne oplodnje“, istakao je Milačić.


Novinarska udruženja i stranke osudili pretnje upućene redakciji televizije N1 - MediaSfera\nPodsećajaući na sadržaj pisma upućenog redakciji N1 u kojem se preti dizanjem zgrade te televizije u vazduh i upozorava da je sudbina članova redakcije, navodno, „u rukama“ potpisanih ratnih veterana, UNS ukazuje na odredbe Krivičnog zakonika kojim se takva krivična dela sankcionišu.\nTo novinarsko udruženje očekuje „da odgovorni za ove pretnje u skladu sa tim budu i kažnjeni“, navedeno je u saopštenju.\nKako je juče objavio N1, u redakciju je stiglo pismo u kojem se, između ostalog, navodi: „Da li vi imate vaše porodice, ubijate našu decu i unuke, a niste svesni ako dođe do rušenja, vaša zgrada će među prvima otići u vazduh, a može se desiti da ostanete bez svojih najmilijih. I zato vas mi veterani upozoravamo da se ne igrate sa ničijom sudbinom jer je vaša sudbina u našim rukama“.\nU pismu je bila knjižica Saveza ratnih veterana Srbije, a pošiljalac se potpisao kao „Beogradski veterani ratova 1999. godine“.\nNUNS i NDNV smatraju da je „krajnje vreme da najviši državni funkcioneri, a pre svih predsednik Republike Aleksandar Vučić i predsednica Vlade Ana Brnabić javno osude jezivu preteću poruku redakciji i novinarima N1“.\n„Ukoliko bi takva, jasna i nedvosmislena osuda izostala, defnitivno bi postalo jasno ono što dva novinarska udruženja odavno tvrde – da je aktuelna vlast neposredno odgovorna za atmosferu mržnje i straha koja se iz dana u dan širi javnim prostorom Srbije. Tim pre što upravo predstavnici vlasti aludiranjem da je N1 priznala nezavisnost Kosova direktno podstiču i ohrabruju komentare na društvenim mrežama u kojima se ta televizija i njeni novinari proglašavaju za izdajnike.\nLiga socijaldemokrata Vojvodine (LSV) osudila je pretnje redakciji televizije N1 i zatražila od državnih organa „hitnu reakciju i sankcionisanje svih onih koji na ovakav način doprinose destabilizaciji našeg društva“.\n„Ovakve pretnje su apsolutno nedopustive. Politika pretnji i zastrašivanja mora prestati“, naveo je u saopštenju portparol LSV-a Aleksandar Marton.\nNova stranka pozvala je nadležne organe da brzo i ozbiljno reaguju i otkriju ko stoji iza pretnji novinarima televizije N1, ali i ocenila da je tako nešto i bilo očekivano u državi u kojoj su targetiranja „odavno postala obeležja aktuelne vlasti“.\nTagoviN1 NDNV NUNS pretnje televizija UNS


Saradnja i partnerstvo sa Misijom OEBS-a na reformskom putu\nMinistar spoljnih poslova u Vladi Republike Srbije Nikola Selaković sastao se danas sa novim šefom Misije OEBS-a u Srbiji Janom Bratuom, kojem je tom prilikom čestitao na imenovanju na novu funkciju.\nSelaković je poručio da Srbija veoma ceni i podržava rad Misije OEBS-a u našoj zemlji, sa kojom ima partnersku saradnju zasnovanu na međusobnom razumevanju.\nŠef srpske diplomatije je izrazio očekivanje da će takvi odnosi biti nastavljeni, dodajući da je Srbija zainteresovana za saradnju i partnerstvo sa Misijom OEBS-a na reformskom putu, sa kojom deli istu agendu.\nOn je istakao da je našoj državi veoma značajna podrška ove misije, pre svega, u oblasti pravosuđa i vladavine prava, slobode medija i izražavanja, demokratizacije i ljudskih i manjinskih prava, uključujući pronalaženje trajnog rešenja za povratak izbeglih i interno raseljenih lica kroz institucionalne inicijative, navodi se u saopštenju Ministarstva spoljnih poslova.\nMinistar spoljnih poslova u Vladi Republike Srbije Nikola Selaković istakao je danas u razgovoru sa ambasadorom Slovačke Republike u Srbiji Fedorom Rosohom da su odnosi između dve zemlje tradicionalno dobri i prijateljski, bez otvorenih pitanja.\nSelaković je ocenio da je te odnose potrebno dodatno jačati kroz održavanje intenziteta susreta na najvišem i visokom političkom nivou, podsetivši na otvoren poziv predsednici Slovačke Zuzani Čaputovoj da poseti Srbiju.\nTa poseta bi, kako je istakao, pružila dodatni podsticaj daljem unapređenju svih vidova saradnje između Srbije i Slovačke.\nSelaković je, takođe, izrazio zadovoljstvo povodom predstojeće posete ministra inostranih poslova Slovačke Igora Korčoka Srbiji u prvoj polovini februara.\nOn je izrazio zahvalnost na doslednoj i kontinuiranoj podršci Slovačke evropskom putu naše zemlje, i dodao da Srbija očekuje da Slovačka u okviru Evropske unije nastavi da utiče na to da se naši reformski napori adekvatno valorizuju.\nMinistar je ponovio da naša zemlja ostaje u potpunosti posvećena evropskim integracijama i punopravnom članstvu u EU, kao strateškom spoljnopolitičkom cilju Srbije.\nSelaković je posebnu zahvalnost izrazio na doslednoj i principijelnoj poziciji Slovačke po pitanju Kosova i Metohije, ističući da je Srbija posvećena normalizaciji odnosa sa Prištinom, a da to znači postizanje kompromisnog rešenja koje će biti održivo i prihvatljivo za obe strane.\nOn je, takođe, izrazio zadovoljstvo činjenicom da visok nivo političkih odnosa Srbije i Slovačke prati i napredak u razvoju bilateralne ekonomske saradnje, uz konstantan rast ekonomske razmene.\nPostoji veliki potencijal za dodatno unapređenje ekonomskih odnosa, istakao je Selaković i pozvao i slovačke investitore da u narednom periodu, a naročito u kontekstu obostranog ekonomskog oporavka nakon pandemije, pojačaju prisustvo na našem tržištu, navodi se u saopštenju Ministarstva spoljnih poslova.\nPosvećenost razvoju saradnje u okviru mehanizma Kina–CIEZ\nMinistar finansija u Vladi Republike Srbije Siniša Mali učestvovao je danas na onlajn sastanku nacionalnih koordinatora za saradnju u mehanizmu Kina–CIEZ, izrazivši uverenje da će taj samit doprineti očuvanju kontinuiteta dijaloga na najvišem političkom nivou i postaviti nove pravce razvoja saradnje u ovom mehanizmu.\nMali je istakao da je naša zemlja čvrsto posvećena daljem jačanju i razvoju saradnje u okviru ovog mehanizma, dodavši da je predsednik Srbije Aleksandar Vučić prihvatio poziv predsednika NR Kine Si Đinpinga da učestvuje na predstojećem 9. Samitu Kina–CIEZ, koji će, u video-formatu, biti održan 9. februara.\nMinistar je konstatovao da je, uprkos pandemiji, došlo do daljeg jačanja kako bilateralne strateške saradnje između Srbije i NR Kine, tako i saradnje u okviru mehanizma 17+1, uz napomenu da su kineske kompanije u Srbiji nastavile sa sprovođenjem dogovorenih projekata.\nOn je, u skladu sa tim, posebno izdvojio projekat modernizacije železnice na relaciji Beograd–Budimpešta i nastavak radova na izgradnji deonica auto-puta, kao i na projektima u oblasti energetike.\nPrema njegovim rečima, u oktobru 2020. godine potpisan je i ugovor o izvođenju radova na izgradnji brze saobraćajnice Novi Sad–Ruma, pri čemu se očekuje intenziviranje saradnje u oblasti poljoprivrede, prosvete, nauke i tehnologije, kao i inovacija.\nMali, koji je i nacionalni koordinator za saradnju sa NR Kinom, naglasio je da je, pored solidarnosti, pandemija ukazala i na značaj veće povezanosti zemalja u svakom smislu, izrazivši zahvalnost na pomoći u medicinskoj opremi koja je tokom pandemije upućena našoj zemlji.\nOn je dodao da je izuzetnog značaja multi-modalna infrastrukturna povezanost između zemalja i u okviru borbe protiv COVID-19, ali i u cilju što bržeg ekonomskog oporavka u postpandemijskom periodu.\nŠto brža izgradnja ekspresne pomorsko-kopnene kinesko-evropske železničke linije, dela „Pojasa i puta“ u okviru koje je u toku i projekat modernizacije železnice Beograd–Budimpešta, omogućiće još brži transport robe i bolju povezanost Kine i velikog broja azijskih zemalja sa Evropom, rekao je Mali.\nMinistar se osvrnuo i na novu fazu globalne borbe sa koronavirusom, a to je masovna imunizacija, dodajući da je Srbija prva zemlja u Evropi u koju su 17. januara isporučene vakcine kompanije „Sinofarm“, na čijoj su proizvodnji radili najeminentniji kineski naučnici.\nOn je čestitao građanima NR Kine nastupajuću lunarnu Novu godinu 12. februara 2021. godine, i svim učesnicima sastanka poželeo još bolju saradnju u okviru mehanizma Kina–CIEZ, navodi se u saopštenju Ministarstva finansija.\nSaradnja sa Mađarskom na zaštiti ratnih vojnih memorijala\nMinistarka za rad, zapošljavanje, boračka i socijalna pitanja u Vladi Republike Srbije Darija Kisić Tepavčević i ambasador Mađarske u Srbiji Atila Pinter konstatovali su na današnjem sastanku da će obezbeđivanje zaštite ratnih vojnih memorijala biti fokus saradnje dveju zemalja u narednom periodu.\nKisić Tepavčević je navela da su Srbija i Mađarska potpisale Izjavu o namerama i saradnji u oblasti održavanja ratnih grobova sa Ministarstvom odbrane Mađarske, što svedoči o interesovanju obeju zemalja za unapređenje saradnje na ovom polju.\nSrbija i Mađarska su i u prethodnom periodu imale odlične bilateralne odnose, što dokazuje pet uspešno održanih zajedničkih sednica dveju vlada, kao i potpisani Sporazum o socijalnoj sigurnosti i Memorandum o razumevanju u oblasti zapošljavanja između resornog ministarstva Republike Srbije i Ministarstva nacionalne ekonomije Mađarske.\nMinistarka je navela da je Srbija zahvalna Mađarskoj na pomoći koju joj je uputila u vidu značajnih medicinskih sredstava tokom pandemije COVID-19, kao i na kontinuiranoj podršci koju nam pruža u procesu evrointegracija.\nPinter je rekao da su odnosi Srbije i Mađarske na visokom nivou, kao i da uvek postoji dodatni prostor za unapređenje, te da će u narednom periodu upravo cilj saradnje biti na obezbeđivanju bolje zaštite ratnih vojnih memorijala u obe zemlje.\nOn je iskoristio priliku da pohvali Srbiju i u borbi protiv koronavirusa, kao i za brzo obezbeđivanje vakcinacije građana, što je malo zemalja uspelo, navodi se u saopštenju Ministarstva za rad, zapošljavanje, boračka i socijalna pitanja.


Niška televizija » Lekari KC-a i dalje u generalnom štrajku (VIDEO)\nObjavljeno 18.03.2014. 13:02\nLekari niškog Kliničkog centra i dalje su u generalnom štrajku. Ističu da ne planiraju da odustanu od svojih zahteva i kažu da će iskoristiti sve legalne mogućnosti da se bore za svoje plate. Tvrde da poštuju zakonski propisan minimum procesa rada, i da za sada nailaze na razumevanje pacijenata.\nKao što su i najavili, lekari niškog Kliničkog centra, ostaju dosledni u svojim zahtevima, i nastavljaju sa generalnom obustavom rada. Tvrde da se situacija u odnosu na prošlonedeljnu, nimalo nije promenila, i da očekuju sastanak sa nadležnim ministarstvima.\nNa klinikama niškog Kliničkog centra, i u specijalističkim ambulanatama ima gužve, kako kažu lekari, ali ne tolike kao u regularim uslovima. Ipak, ovaj legalni bunt zaposlenih u zdravstvu, podržavaju i pacijenti.\nU sindikatima zaposlenih u niškom KC, tvrde da su svi složni, i da bez povoljnog dogovora sa nadležnima u državi, nema odustajanja.\nPodsećamo, zaposleni u zdravstvu nezadovoljni su zbog uvođenja solidarnog poreza, smanjenja koeficijenata za obračunavanje plata, onemogućavanja plaćanja nadoknade za dežurstva duža od 40 sati, ali i zabrane zapošljavanja.\nPrijem za delegaciju iz Žironda (VIDEO)


Grupa zemalja EU traži otvaranje pregovora sa Tiranom i Skopljem | EurActiv Srbija\nGrupa zemalja EU traži otvaranje pregovora sa Tiranom i Skopljem\nObjavljeno : 11.06.2019.\t Tweet\nTrinaest zemalja EU, uglavnom novih članica iz srednje i istočne Evrope, Austrija i Italija, pripremilo je nacrt dokumenta čiji je cilj da oživi kredibilitet politike proširenja Unije, prvenstveno kada je reč o Zapadnom Balkanu. Dokument, koji ima formu "non papera", trebalo bi da bude predstavljen sastanku ambasadora EU 12. juna u Briselu.\nIza dokumenta stoje Estonija, Litvanija, Letonija, Češka, Poljska, Slovačka, Mađarska, Bugarska, Italija, Austrija, Hrvatska, Slovenija i Malta, potvrđeno je za EURACTIV.\n"Ideja je da se inicira poziv za otvaranje pristupnih pregovora sa Albanijom i Severnom Makedonijom", rekao je za EURACTIV neimenovani diplomata iz jedne od zemalja uključenih u inicijativu.\n"To je i vid pritiska, koji treba da ukaže da je dilema da li nam je prvo potrebno jačanje EU, a tek potom proširenje, lažna i pogrešna. Ako ta dva procesa ne budu išla ruku pod ruku, EU će se uskoro ponovo suočiti sa Zapadnim Balkanom, ali nažalost na način koji će biti mnogo zahtevniji i bolniji za obe strane", pojasnio je taj diplomata.\nEvropska komisija formalno je preporučila otvaranje pregovora sa Tiranom i Skopljem, ali tu odluku treba da potvrde sve članice u Evropskom savetu, gde u protivljenju prednjače Francuska i Holandija.\n"Sve je teže razumeti tu lažnu dilemu pošto govorimo tek o otvaranju pregovora, a ne o samom proširenju. Zapad to očigledno ne može da razume", rekao je diplomata.\nU Nemačkoj, pitanje proširenja EU podelilo je vladajuću veliku koaliciju. Konzervativne demohrišćanske partije CDU i CSU žele da izbegnu brz početak pregovora sa Tiranom i Skopljem. Predsedavajući Odbora za Evropu nemačkog Bundestaga Gunter Krihbaum izjavio je da odluka neće biti doneta do oktobra.\nMeđutim, državni ministar u Ministarstvu inostranih poslova, socijaldemokrata Mihael Rot želi da pregovori počnu odmah. "Sada je red na EU da ispuni svoj deo. Dali smo reč i trebalo bi da održimo obećanje", napisao je Rot u autorskom tekstu za Frankfurter algemajne cajtung (FAZ).\nČeško ministarstvo inostranih poslova potvrdilo je da je ta zemlja jedna od 13 potpisnica inicijative. Ministar Tomaš Petriček u više navrata je pozvao EU da zauzme aktivniju ulogu prema Zapadnom Balkan.\n"Biću snažan zagovornik davanja zelenog svetla za obe zemlje", rekao je Petriček u vezi sa otvaranjem pregovora sa Severnom Makedonijom i Albanijom.\n: Nema saglasnosti u EU o pregovorima sa Skopljem i Tiranom\n: Han i Zaev najavili početak skrininga za Makedoniju\nSrbija ima puno posla u oblasti obnovljivih izvora energije\nRumun Čološ na čelu grupe centrista u EP\nBroj izbeglih i raseljenih u svetu premašio 70 miliona


Pozdrav raspustu i promena režima saobraćaja - juGmedia\nLESKOVAC – Leskovači kuturni centar za kraj školske godine i početak raspusta organizuje manifestaciju pod nazivom Pozdrav raspustu koja će se održati u ponedeljak, 13. juna 2016. godine sa početkom u 13 časova na platou ispred Kulturnog centra.\nNa manifestaciji učenicima će se predstaviti pisci iz dečjih lektira i čitanki Nedeljko Popadić i Vlasta Cenić kao i mladi pesnici Nikola Stojanović i Milica Doknić.\nPored pesnika za decu, program za najmalđe će ulepšati svojim učćešćem i mladi talenti iz različitih oblasti kulturnog života grada: Gradski hor Tviti zvezdice, Male Mažoretkinje, Abrašević – ansambal narodnih igara i pesama LKC-a i Isidora Mitić.\nZbog organizovanja manifestacije doći će do zatvaranja za saobraćaja na delu Bulevara oslobođenja od raskrsnice sa ulicama Nikole Skobaljića i Cara Lazara do raskrsnice Bulevar oslobođenja sa ulicom Koste Stamenković, iz oba pravca Bulevara.\nU okviru ovog programa gradonačelnik Leskovca, Goran Cvetanović podeliće nagrade učenicima nižih razreda sa teritorije grada Leskovca koji su osvojili jedno od tri prva mesta na okružnim takmičenjima iz srpskog jezika i matematike.\nLeskovcu neophodan novi vrtić\nPredškolskoj ustanovi „Vukica Mitrović“ u Leskovcu potrebna je dogradnja nekih vrtića, ali i za izgradnja novih objekata čime bi se postojeći…\nStrah od bujičnih poplava u Trgovištu\nTRGOVIŠTE - U opštini Trgovište počeće da se primenjuje plan odbrane od poplava koji podrazumeva regilaciju rečnih korita potvrđeno je danas…\nOn je jedini iskreni političar u Srbiji? (VIDEO)\nLESKOVAC - Lokalni lider Jedinstvene Srbije Nenad Filipoivić, prilikom predaje liste za lokalne izbore, u obraćanju novinarima napravio je lapsus za…


FIBA pomjerila termine kvalifikacija za Svjetsko prvenstvo - SportSport.ba\nMeđunarodna košarkaška organizacija (FIBA) pomjerila je termine kvalifikacija za Svjetsko prvenstvo koje se igraju u novembru i februaru.\n04.10.17. 22:59 D. Rakanović\nSporni su bili takozvani “prozori” i nemogućnost da igrači iz NBA i Eurolige budu sa reprezentacijama. Prijedloge su slali i FIBA i Euroliga, a krajem septembra su sastali i generalni sekretar FIBA Patrick Baumann i predsjednik Eurolige Jordi Bertomeu.\nIzvršni komitet FIBA je u utorak odlučio da mečeve kvalifikacija u terminu novembar 2017. i februar 2018. pomjeri sa četvrtka na petak.\nOva odluka je donesena pošto je FIBA prezentovala kompromisno rešenje predsednicima evroligaških klubova i ECA 25. septembra. Modifikacija kalendara, prema mišljenju FIBA, sada omogućava evroligaškim klubovima da se takmiče sa najboljim igračima, kao i da se istim košarkašima pruža mogućnost da igraju za reprezentacije.


Delegacije sportskih društava iz GR, IT i BG u Beogradu\nTanjug 13. decembra 2019. 12:46\nBEOGRAD – Delegacije sportskih društava iz Grčke, Italije i Bugarske posetile su danas Stari dvor gde ih je ugostio pomoćnik gradonačelnika Beograda Andreja Mladenović.\nPredstavnike sportskih društava „Olimpijakos“, „Lacio“ i „Levski“ boraviće u Beogradu do 15. decembra u okviru projekta „Multisport academy“, koji je odobrio Evropski parlament, a domaćin je Sportsko društvo „Crvena zvezda“.\n„Ovo je poseban projekat u kojem SD Crvena zvezda sa evropskim sportskim društvima poput Olimpijakosa, Lacija i Levskog konkuriše za određene programe u okviru projekta Erazmus plus za mlade. Mislim da je dobro podržati inicijativu da se naši klubovi i sportska društva na ovaj način uključuju u mogućnost da se putem određenih evropskih fondova finansiraju aktivnosti koje imaju za cilj unapređenje sporta kako u Beogradu tako i Srbiji uopšte“, rekao je Mladenović.\nCilj projekta „Multisport academy“ je razmena iskustava u okviru internacionalne promocije sporta, sa posebnim fokusom na područje Zapadnog Balkana.\nPredstavnica SD „Lacio“ Gabrijela Bašeli je kazao da je jedan od kofinansijera ovog projekta Evropski parlament.\n„Veoma je važno da se povežemo i razmenimo iskustva sa klubovima iz drugih zemalja. Pomoćnik gradonačelnika nam je ukazao veliku čast primivši nas u zdanju Starog dvora, gde smo saznali nešto više o Beogradu i njegovoj istoriji. Takođe, imali smo priliku da saznamo više o funkcionisanju i organizaciji sporta i sportskih događaja u prestonici Srbije i vašoj zemlji uopšte. Nadamo se da ćemo u budućnosti nastaviti uspešnu saradnju“, rekla je Bašeli.\n„Glavni deo saradnje obavlja su u okviru Erazmus plus programa, dok smo u isto vreme kao cilj postavili unapređenje rada menadžementa klubova koji su naši članovi. Takođe, radimo na unapređenju sportskog obrazovanja studenata i promociji sporta“, rekla je Milanova.


Tanjug 24. februara 2020. 09:39\nPODGORICA – Poreska uprava u Crnoj Gori, odnosno njen direktor Miomir M. Mugoša prekršio je Zakon o poreskoj administračiji kada je u delu poreske tajne otkrio podatke o poreskom obvezniku Mitropoliji crnogorsko-primorskoj (MCP), rekli su neimenovani stručnjaci za podgoričke Vijesti.\nVijesti pišu da juče nisu mogli da dobiju odgovor na to pitaje od Poreske uprave, uz obećanje da će im dostaviti danas.\nPrema tumačenju stručnjaka, sporno, navode, može biti to što je Mugoša u subotu otkrio da MPC ima više otvorenih računa u poslovnim bankama, preko kojih je prometovano više desetina miliona evra.\nEkonomski stručnjaci, piše list, ne žele da govore o tom pitanju, a jedan od njih, koji nije želeo da kaže ime, rekao je da je postupak direktora Poreske uprave prekršaj i da bi sada ta institucija morala da saopšti informacije o svim obveznicima.\nPodsećaju da se u brojnim medijskim upitima za pojedinačne poreske obveznike, PU godinama unazad upravo pozivala na Zakon o poreskoj administraciji i nije dostavljala podatke o njima.\nPrema članu 16 Zakona o poreskoj administraciji, naime, poreska tajna je “svaka informacija ili podatak o poreskom obvezniku kojim raspolaže poreski organ”. Izuzetak od toga su “podaci za koje poreski obveznik pismeno izjavi da se ne smatraju poreskom tajnom, koji se ne mogu povezati sa konkretnim poreskim obveznikom, niti se na drugi način mogu identifikovati, podaci vezani za postojanje poreskog duga…“.\nVijesti pišu da su juče Mugošu pitale da saopšti koliko Islamska zajednica u Crnoj Gori ima otvorenih žiro-računa u poslovnim bankama, koliko je novca preko tih računa prometovano poslednjih godina i koliki je poreski dug te verske organizacije, ako nije prekršen član 16 Zakona o poreskoj administraciji. Isti podaci traženi su i za Rimokatoličku crkvu.\nIz MCP su ranije saopštili da su ranije razgovarali sa Mugošom, te da je “žalosno, ali istinito” da on “javnosti nije izneo podatke o procenama PU o dugovanjima za ostale verske zajednice, o čemu je na sastanku govorio, pomenuvši samoinicijativno i eksplicitno jednu versku zajednicu“, čije ime MCP, kako su naveli, iz poštovanja, neće pominjati”.\nOn je, dodaje se, rekao i da je PU pokrenula kontrolu u svim verskim zajednicama, istakavši da je poreski dug MCP za prijavljenih 38 sveštenika premašio 300 hiljada evra, te upozorio da će prinudno naplatiti dug – novcem ili nekretninama MCP…\nI dok iz MCP smatraju da je u pitanju hajka, Poreska upravo to negira i tvrdi da se koristi oblašćenjima za utvrđivanje i naplatu poreskih obaveza radi zaštite građana i budžeta, a u skladu sa zakonima koje, kako kažu, svi moraju da poštuju.


Govor Predsednice Republike Kosovo, gospođe Atifete Jahjaga, na konferenciji CBK-a - Govori Presidenta - Predsednica Republike Kosovo - DR VJOSA OSMANI - SADRIU\nGovor Predsednice Republike Kosovo, gospođe Atifete Jahjaga, na konferenciji CBK-a\nRad Centralne Banke i drugih finansijskih institucija utiče na održivost i ekonomski razvoj i na institucionalnu stabilnost i funkcionalnost države Republike Kosovo.\nPoštovani Guverner Gërguri,\nPoštovani ambasador Cliff,\nPoštovani predstavnici međunarodnih ekonomskih i finansijskih organizacija, prisutni na Kosovu,\nCelokupno angažovanje i pristup institucija Republike Kosovo, ozbiljno i odgovorno nastavlja se dokazati konsolidacijom odnosa i međunarodnih finansijskih institucija, i u okviru toga sporazum sa Međunarodnim Monetarnim Fondom je od posebne važnosti za naš ekonomski i finansijski sistem.\nČlanstvo u Evropsku Banku za obnovu i razvoj jeste sledeće važno dostignuće, koje uporedo sa članstvom u Svetsku Banku i Međunarodni Monetarni Fond će pomoći podstrek i ekonomski razvoj naše zemlje i komplementarni razvoj sa zemljama regije.\nTokom ovog perioda, povrh sučeljavanja sa prouzrokovanim poteškoćama od globalne ekonomske krize, Republika Kosovo je uspela očuvati makro-ekonomsku stabilnost. Ekonomski rast nastavlja biti pozitivan, održavajući na opravdanom nivou i javni dug.\nIpak, norme ekonomskog rasta u zemlji nisu dovoljne za jedan ustrajan ekonomski razvoj, otvaranje novih radnih mesta i smanjenje siromaštva. Svakako naša zemlja će stvoriti razvojne politike koje pokazuju srednjoročnu viziju ekonomskog razvoja radi obuhvatanja velikog broja mladih nezaposlenih lica. S toga se zahteva stvaranje potrebnih uslova za podršku privatnog biznisa. Pošto mala i srednja preduzeća su kičmeni stub ovog razvoja onda putem jedne dugoročne strategije razvoja stvoriti ćemo i preduslove za jednu aktivnu ekonomsku politiku koja će podstaći razvoj ovih ekonomskih preduzeća.\nZahteva se da slobodna ne bankarska sredstva naših građana uložene u inostranstvo da se vrate u domaće banke koje uporedo sa povećanjem ponude monetarnog kapitala u domaće tržište povećavaju konkurenciju i neposredno utiču na normu interesa kao cenu pozajmljenog kapitala.\nU ovom kontekstu, bitno je povećanje poverenja građana i zajednice biznisa u komercijalne banke, jer će imati pozitivnog uticaja na smanjenje troškova finansiranja kreditiranja što će posledično rezultirati sa povećanjem uloga i zahteva za kreditiranje i smanjenje norme interesa.\nRepublika Kosovo, putem strategije dugoročnog ekonomskog razvoja aktivne ekonomske politike – koja sa njenim instrumentima podstiče ubrzani razvoj ekonomije i usisava strani kapital – uporedo sa Prostornim Planom Kosova, stvara osnovne preduslove za jedan ustrajan razvoj.\nEkonomska politika naše zemlje treba da se orijentira na korišćenje naših prirodnih resursa i na mladu obrazovanu radnu snagu. Ovo treba da doprinosi poboljšanju trgovačkog platnog prometa sa inostranstvom. Podsticanjem domaće proizvodnje, ne samo radi zadovoljavanja naših potreba nego i za izvoz omogućava zapošljavanje i porast kvaliteta i konkurencije naših proizvoda i usluga, u cilju neposredne privlačnosti inostranih investicija. Neprihvatljivo je da se uvoz Kosova pokriva samo sa pet posto izvoza stavljajući Kosovo u ovisnosti od stranog kapitala.\nS toga se zahteva da se, instrumentima ekonomske politike, podstiče opšti razvoj povećavajući i jačajući tržišnu privredu oslonjenu na našim resursima u malim i srednjim preduzećima radi privlačnosti stranog kapitala.\nKao institucije Republike Kosovo, nastaviti ćemo reforme za jačanje reda i zakona, borbe protiv korupcije, organizovanog kriminala i neformalne privrede, budući posvećeni da negativne pojave u zemlji iskorenimo, pošto one ometaju naš razvoj kao društvo i država, ometaju život našeg građanina ometanjem dolaska kapitala i investicija. Uspesi u ovoj borbi su preduslov za integraciju Republike Kosovo u Evropsku Zajednicu.\nDosadašnji razvoj finansijskog sistema jeste jedan zajednički uspeh institucija Republike Kosovo i naših međunarodnih partnera. Želim da se, ovom prilikom zahvalim, za pomoć i nepoštedni doprinos: Svetsku Banku, Međunarodni Monetarni Fond, USAID, Evropsku Komisiju, Evropsku Banku za Obnovu i Razvoj i sve ostale partnere u izgradnji jednog stabilnog i poverljivog finansijskog sistema.\nČestitam Vam jednu blagodetnu godinu!


Djordjević: Obaveza poslodavca da spreči rizike kojima su zaposleni izloženi\nBeta 28. aprila 2020. 11:40\nMinistar za rad, zapošljavanje, boračka i socijalna pitanja Zoran Djordjević rekao je danas da je osnovna obaveza poslodavaca da spreče rizike kojima su zaposleni izloženi, uvodjenjem mera bezbednosti i zdravlja na radu, saopštio je danas njegov kabinet.\nDjordjević je povodom Dana bezbednosti i zdravlja na radu u Srbiji, istakao da to uključuje bezbedne metode rada, bezbednu opremu za rad, odgovarajuća sredstva i opremu za ličnu zaštitu na radu i informacije, obrazovanje i obuku zaposlenih.\n„U vreme ove teške situacije u našoj zemlji, posebno želim da apelujem na sve poslodavce da primenjuju sve propisane mere Vlade Srbije i time zaštite svoje zaposlene od zaraze korona virusa“, rekao je ministar.\nOn je istakao i da bezbednost i zdravlje na radu predstavljaju procedure i pravila koja pospešuju poslovanje, doprinose povećanju produktivnosti i unapredjuju kulturu rada kod zaposlenih.\nDjordjević je dodao da Vlada, poslodavci i radnici moraju aktivno učestvovati u obezbedjivanju bezbednog i zdravog radnog okruženja kroz sistem definisanih prava, odgovornosti i dužnosti, gde se najveći prioritet daje principu prevencije.\nPapa osudio „kamena srca“ i ravnodusnost prema migrantima\nNovi nemački kancelar Olaf Šolc položio zakletvu pred…


Obnovimo kuću sa početka Šećer male | Super Radio\nBoban Kocev maj 10, 2015 1:58 h Info 0\nJedna od najstarijih kuća u Nišu, poznata iz filmova “Pljačka Trećeg rajha” i “Zona Zamfirova” zahteva pažnju svih ljudi dobre volje. Nakon što je prošle godine izgorela, pojavila se i inicijativa za obnovu ove kuće i to kroz humanitarnu predstavu.\nPrema rečima organizatora ove akcije u humanitarnoj predstavi “Vatra i nešto” svoje učešće su najavili “najbolji glumci, književnici i slikari” ali složićete se svrha ove predstave niije da učesnike nakon ili pre izvođenja susrećemo u bekstejdžu kako bi se slikali te zar ne?\nKuća u Jeronimovoj ulici broj 4 u Nišu stara 2 veka je svakako građevina koja zahteva našu pažnju, a i retko ko prolazeći pored nje ostane ravnodušan: prisećajući se scena iz filmova ili podsećanjem na prošla vremena.\nKarte za predstavu koja je zakazana za nedelju, 10. maja od 20 sati u Narodnom pozorištu mogu se kupiti po ceni od 200 dinara u muzičkoj radnji Happy house (TPC Kalča) od 16 do 21 sat, bioskopu “Kupina” od 10 do 22 sata kao i na sam dan održavanja ispred Narodnog pozorišta.\nPredstava „Putujuće pozorište Šopalović“ glumačke škole Vesne Stanković\nPopularni glumci Ivan Bosiljčić i Rada Đuričin u Nišu\nhumanitarna akcijahumanitarna predstavakulturanajaveobnova kuće nišpredstavepredstave Nišvatra i nešto


Da li smeju i koga smeju da snimaju i pitaju građani? Evo odgovora\nAutor: Niška Inicijativa - 04.07.2020 - 9:03\nMnogi od nas su se uvek pitali da li smemo da snimamo ili pitamo neke “odgovorne pojedince iz grada i republike” sve one stvari koje su iz domena njihovog rada ili uopšteno. “Potrebno je poštovati kulturu i etiku javne reči” kaže Kodeks novinara Srbije\nKodeks novinara Sbije\nOno šta znaju skoro samo novinari, jeste da sve javne funkcionere možete da u bilo kom trenutku i bilo gde, pitate stvari koje su od javnog značaja, makar bilo samo da vam daju ukratko svoje mišljenje ili da ih pitate šta rade trenutno ako su u radnom vremenu. Ovo pravilo ne važi za “zadiranje u privatnost” tj u lični život i snimanje kad je neko sa porodicom, bližnjima ili prijateljima koji nemaju veze sa funkcijom koju obavljaju.\nPrimera radi, ne možete da snimate i pominjete decu i užu porodicu funkcionera, osim ako punoletne osobe iz porodice nisu umešane u neku radnju iz javnog domena, u sukobu su interesa, kriminalne radnje i/ili sl.\nTakođe ne smete da vređate funkcionere i javne ličnosti i koristite pogrdne izraze. U javne ličnosti spadaju svi glumci, pevači, sve osobe koje se poavljuju na medijima u svojstvu javnih ličnosti.\nJavne ličnosti unapred su svesne da im je pravo na privatnost donekle ograničeno, ali to istovremeno ne znači da mediji mogu da ga krše bez ikakvog razloga i objašnjenja. Podaci iz privatnog života javnih ličnosti objavljuju se samo ukoliko je to u interesu javnosti, odnosno ukoliko imaju direktne posledice na više ljudi, ukoliko su u suprotnosti s duhom funkcije koju ta ličnost obavlja, ili idejama koje javno zastupa.\nNačelnik gradske uprave, ako vas ne napadne možete da ga snimate; foto: N1/printscreen\nPo svim zakonskim aktima iz više oblasti prava, sudskoj praksi kao i Kodeksu Novinara Srbije, “Javni funkcioner” ima smanjeno pravo na privatnost.\nTo znači da svi direktori, upravnici, Poslanici, odbornici u gradovima i opštinama, predsednici, šefovi ili na bilo koji način odgovorna lica mogu biti pitana i snimana. Postoji ograničenje, ono se odnosi da ne smete da ih snimate u kancelarijama gde rade, već bilo gde drugde, napolju, na javnim skupovima, javnim prostorima, kafanama, kafićima, koncertima kao i hodniku gradske uprave, osim ak je nekim znakom ili odlukom-upozorenjem drugačije odlučeno.\nŠta je Policijom, Komunalnom Milicijom, Inspektorima, Vojskom i ostalim uniformisanim jedinicama i snagama?\nSmemo li da snimamo Policiju?; foto: printscreen\nSva službena lica u vršenju dužnosti možete da snimate i slikate, samo i jedino ako ih ne ometate u vršenju dužnosti ili ne ugrožavate time svoju, njihovu ili bezbednost trećih lica. Ukoliko postupaju prema vama, najbolje je da niste sami i da date telefon ili kameru nekom drugom, ko će da nastavi snimanje. Kameru ili tefefon ne smeju da vam oduzimaju osim ako niste u nekom prekršaju i isti se po sili zakona zaplenjuje kao dokaz.


Vikend za nama: Nadal 12. put, Kazahstan nakon tri decenije ima novog predsednika, počela trka za novog britanskog premijera | RIC\nVikend za nama: Nadal 12. put, Kazahstan nakon tri decenije ima novog predsednika, počela trka za novog britanskog premijera\n10.06.2019. Autor RIC\n– Španski teniser Rafael Nadal odbranio je titulu na Rolan Garosu u Parizu, i po 12. put je podigao pehar na ovom Gren Slemu. Drugi teniser sveta je u finalu pobedio Austrijanca Dominika Tima, sa 3:1 u setovima (6:3, 5:7, 6:1,6:1). Špancu sada fale samo još dve Gren Slem titule, ima ih 18, kako bi se izjednačio sa Švajcarcem Rodžerom Federerom, koji ima 20 osvojenih najvećih turnira u tenisu.\n– Kasim Žomart Tokajev (66) kazahstanski vršilac dužnosti predsednika, pobedio je na prevremenim predsedničkim izborima sa 70,76 odsto glasova, saopštila je Centralna izborna komisija Kazahstana. On je ovom pobedom nasledio na toj funkciji Nursultana Nazarbajeva koji je vladao skoro 30 godina ovom državom, a u martu ove godine je podneo ostavku. Tokajev je izjavio da će se savetovati sa bivšim predsednikom o svim važnjim pitanjima.\n– Nakon što je u petak Tereza Mej zvanično podnela ostavku na mesto premijerke Velike Britanije i Konzervativne partije, danas je počela prva faza trke za novog lidera ove partije i premijera Britanije, predajom kandidatura koje treba da podrži osam zastupnika. Favorit u ovoj trci u Konzervativnoj stranci je bivši ministar spoljnih poslova Boris Džonson, a njegovi glavni suparnici biće ministar za okolinu Majkl Gouv i ministar spoljnih poslova Džeremi Hant. Tereza Mej će ostati na poziciji premijerke dok se ne nađe njen zamenik.\nTags: Kazahstan, Rafael Nadal, Tereza Mej\nPrethodna vest Pola godine od početka protesta “1 od 5 miliona”: Učesnici neće odustati sve do ispunjenja zahteva\nSledeća vest Francuski predsednik dolazi u Srbiju: Makron i Vučić o ključnom problemu


Iskusnom menadžeru prodaje, dugogodišnjem zastupniku stranih kompanija, potreban je:\nJunior Pre-Sales Asistent\nRad na računaru u cilju iznalaženja potencijalnih kupaca (leads-a) telekomunikacione opreme i održavanja HW infrastrukture (data centar opreme: servera, storidža, itd.). Pretraživanje interneta, specijalizovanih sajtova, baza podataka, društvenih mreža, itd. u cilju ostvarivanje kontakata sa potencijalnim kupcima putem telefona (vršenjem kratke prezentacije) i e-maila, u Srbiji i inostranstvu.\nPosao ne podrazumeva nikakve prodajne aktivnosti već telefonski kontakt i slanje informacija potencijalnim kupcima kao i dostavu kontakata potencijalnih kupaca menadžeru prodaje na dnevnoj osnovi.\nProbni rad od 6 meseci u kancelariji u centru Beograda a nakon toga i stalni radni odnos, u zavisnosti od rezultata rada. Kandidat ce imati kraću tehničku i prodajnu obuku. Plaćanje je redovno na mesečnom nivou. Posao podrazumeva puno radno vreme od 9h-17h tokom radnih dana.\nNeophodan uslov je odlična verbalna i pisana komunikacije na srpskom i engleskom jeziku. Poznavanje rada na računaru u Windows okruženju, internet pretraživača i iznalaženja odgovarajućih baza podataka na internetu, LinkedIn-u, i ostalim elektronskim medijima. Poželjno je globalno poznavanje IT i telekomunikacionih tehnologija, ali nije neophodno.\nSrednja stručna sprema, globalno predznanje u vezi sa IT/Telekom industrijom je poželjno ali nije presudno. Neophodni su ozbiljnost, pouzdanost, upornost, odgovornost, sistematičnost, marljivost i snalažljivost.\nPoželjno je, ali nije presudno, iskustvo u radu u kol centru ili prodaji, radno iskustvo iz domena IT i telekomunikacionih tehnologija kao i rada u kompanijama koje proizvode, servisiraju ili prodaju opremu iz tih oblasti.


Posetite naš štand na sajmu InnoTrans 2018 u Berlinu – Institut Mihajlo Pupin\nInnoTrans je vodeći međunarodni sajam transportnih tehnologija i organizuje se svake dve godine u Berlinu. Sastoji se iz pet segmenata: železnička tehnologija, železnička infrastruktura, javni saobraćaj, enterijer i izgradnja tunela. InnoTrans zauzima sve 41 hale na izložbenom prostoru berlinskog sajma.\nInnoTrans organizuje Messe Berlin. Dvanaesti InnoTrans će se održati od 18. do 21. septembra 2018.\nNa poslednjem sajmu InnoTrans, 2016. godine, Institut „Mihailo Pupin“ prvi put je izlagao svoje proizvode. Zbog dobre posete našeg štanda i velikog interesovanja na poslednjem sajmu, odlučili smo da učestvujemo i ove godine. Bićemo prisutni u Berlinu i predstaviti naše unapređene postojeće i nove železničke sigurnosne i signalne uređaje, kao što su: BROS – Brojač osovina, UTD- Univerzalni tačkasti detektor, Glavni, manevarski i granični kolosečni LED signali, Komandno- kontrolni panel HMI – MMI10, Signalno kontrolni uređaj – m2SCD, Sistem za snimanje glasa – ATIS VC-MDx, Univerzalni LED modul – LL-000.\nPosetite naš štand od 18. do 21. septembra 2018. godine na sajmu InnoTrans Berlin (hala 5.2, štand 521) i upoznajte se sa visokim kvalitetom naših sigurnosnih i signalnih železničkih uređaja koji zadovoljavaju nacionalne i međunarodne standarde i rezultat su razvoja i projektovanja u Institutu „Mihailo Pupin“.


Borba protiv korupcije "ključna" za pristupanje Srbije EU - Biznis i Finansije\nHome\tVestiEkonomija\tBorba protiv korupcije “ključna” za pristupanje Srbije EU\nBorba protiv korupcije “ključna” za pristupanje Srbije EU\nŠef Delegacije Evropske unije u Srbiji Sem Fabrici izjavio je da je borba protiv korupcije “ključna” za dobrobit građana Srbije i njenu privredu, ali i za pristupanje Srbije EU, koja će nastaviti da je podržava da sprovodi opsežan i efikasan sistem borbe protiv korupcije.\n“Problem kopurcije je globalan i nijedna zemlja na svetu nije imuna na ovaj fenomen, ali svaka zemlja ima obavezu prema svojim građanima da se bori protiv nje”, rekao je Fabrici na međunarodnoj onlajn konferenciji povodom 8. decembra, Međunarodnog dana borbe protiv korupcije.\nOn je napomeo da je cena korupcije za ekonomiju zemalja ogromna, jer podriva održivost finansija, zemlja postaje manje privlačna za investicije i slabi socijalnu kofeziju, a posebno je važno uvećati napore u borbi protiv nje u vreme epidemije korone.\n“Prevencija je ključna, u medicini obično kažemo – bolje sprečiti nego lečiti, što važi i za korupciju. Da bi bila efikasna, prevencija mora da se bavi uzrocima, da nađe koren korupcije, a ne samo simptome. Potrebno je nagraditi pravilno ponašanje i sankcionisati zloupotrebe”, rekao je Fabrici.\nMinistarka pravde Maja Popović navela je da je usvajanjem Zakona o sprečavanju korupcije, čija je primena počela 1. septembra ove godine, uspostavljen normativni okvir u oblasti prevencije korupcije, usklađen sa međunarodnim standardima u toj oblasti, pre svega sa preporukama Grupe država pri Savetu Evropu za borbu protiv korupcije (GREKO).\n“Novim zakonskim rešenjima značajno je proširena nadležnost i ojačana nezavisnost Agencije za sprečavanje korupcije”, rekla je Popović.\nPredsednik Skupštine Srbije Ivica Dačić je naglasio da su institucije Srbije kao jedan od prioriteta u svom radu postavile i “nultu toleranciju na korupciju”.\n“Uspešna borba protiv korupcije ne samo da je jedan od najvažnijih kriterijuma za naše dalje pristupanje EU, već je pre svega naše iskreno opredeljenje da ovu anomaliju trajno iskorenimo iz našeg društva”, rekao je Dačić.\nSrbija je za odbranu ove godine izdvojila najviše sredstava od svih zemalja bivše Jugoslavije


Predati ključevi od 15 kuća za povratnike u Odžaku – Super TV\nPredati ključevi od 15 kuća za povratnike u Odžaku\nPredstavnica Federalnog ministarstva raseljenih osoba i izbjeglica, Ministarstva ljudskih prava i izbjeglica BiH, kao i predstavnici nadzora, izvođača radova “Gradnja Invest 2” i Općine Odžak, predali su ključeve od 15 jedinica obnovljenih za potrebe povratnika u ovu općinu.\n“Radi se o povratnicima u naselja Srnava, Potočani, Jošava, Novo Selo, Ada, Trnjak, Gornji Svilaj i Donja Dubica. Kuće su rekonstruisane u sklopu Regionalnog stambenog programa, prilikom kojeg je izvršena rekonstrukcija ukupno 38 stambenih jedinica u Odžaku, a preostalo je da se predaju ključevi od njih osam”, saopćenog je iz Federalnog ministarstva raseljenih osoba i izbjeglica.\nDodali su da ovaj program, koji ima za cilj povratak izbjeglica iz regije, Federalno ministarstvo raseljenih osoba izbjeglica provodi kao implementator u saradnji sa državnim Ministarstvom ljudskih prava i izbjeglica, te da je u ovom mandatu ostvaren značajan napredak u realizaciji aktivnosti iz ovog fonda.\n“Regionalni stambeni program u Bosni i Hercegovini trenutno se sprovodi kroz četiri projekta koja su u toku – BiH1, BiH2, BiH3 i BiH4 – a kojima će se do kraja 2018. odnosno početka 2019. godine obezbijediti novi domovi za blizu 2.000 raseljenih i izbjeglih porodica. A nakon odobrenja projekta BiH5 od strane Skupštine donatora RSP u junu ove godine, planirano je da ukupan broj zbrinutih do kraja 2019. godine iznosi 2.500 porodica, odnosno oko 9.000 lica”, saopćeno je iz Federalnog ministarstva raseljenih osoba i izbjeglica.


Razmatrajući Informaciju o neustavnoj transformaciji dejtonske strukture BiH i uticaju na položaj i prava Republike Srpske, koju je usvojila Narodna skupština RS na posebnoj sednici, Vlada je zatražila od svojih ministarstava da analiziraju efekte prenesenih nadležnosti i rad institucija i organa koje su formirane usled prenosa nadležnosti, te da o istom sačine celovitu informaciju.\n– Vlada Republike Srpske izražava spremnost da sa Federacijom BiH odmah otpočne pregovore s ciljem usaglašavanja za donošenje Zakona o Ustavnom sudu BiH, ali i preispitivanja datih saglasnosti na Zakon o odbrani BiH, Zakon o indirektnom oporezivanju BiH, Zakona o visokom sudskom i tužilačkom Savetu BiH – ističe se u saopštenju iz Vlade Srpske.\nDodaje se da Vlada smatra da je od posebnog značaja za Republiku Srpsku iniciranje reforme institucija pravosuđa na nivou BiH.\nTakođe, Vlada Republike Srpske inicirala je i potrebu da se odmah pristupi izradi Zakona o rehabilitaciji svih nezakonito smenjenih osoba iz Republike Srpske koji su smenjeni odlukama visokih predstavnika.\n– Kao i da se sagleda mogućnosti izmene Krivičnog zakona Republike Srpske u smislu sankcionisanja postupanja suprotno stavovima Narodne skupštine Republike Srpske, kao ugrožavanje suvereniteta i ustavnog poretka Republike Srpske – ističe se u saopštenju.\nVlada Republike Srpske smatra da treba obavi i analizu Zakona o postupku indirektnog oporezivanja i raspodele finansijskih sredstava, piše Srpksainfo.


Loš odnos prema zaposlenima ne donosi profit\nM. D. 21. septembra 2015. 10:55\nPonižavanje radnika, izazivanje međusobnih svađa, netrpeljivosti i cinkarenja, kao i primoravanje zaposlenih da za istu ili čak i nižu platu rade više poslova, ne vodi firmu ka profitu, piše indijski Ekonomik tajms.\nStručnjaci za poslovne odnose smatraju da je moguće da takvi postupci daju neke uspešne rezultate u kraćem periodu, ali na duge staze firme sa takvom politikom i kulturom su osuđene na propast, navodi list.\nZlostavljanja na radnom mestu, sasvim prirodno, izazivaju pad kreativnosti i povećanje broja otkaza, što negativno utiče na produktivnost i prihode kompanije.\n„Smatram da takva korporativna kultura nije održiva na duži rok“, izjavio je ekonomski stručnjak Lari Džonson i istakao da je negovanje zabavne i uzbudljive poslovne kulture „u kojoj se ljudi ne tretiraju kao robovi“, daleko bolja poslovna strategija.\nIstovetno mišljenje ima i profesor za menadžment na Univerzitetu u Mičigenu Kim Kamerun koja smatra da da svaka kompanija koja omalovažava svoje radnike smanjuje sebi šanse za rast, napredak i razvoj.\nProcureli detalji bizarnog ugovora koji Ronaldo daje zaposlenima\nTragedija na Novom Beogradu: Preminuo radnik zaposlen „na…\nSa prelaskom na „pozitivne prakse“, takve firme, smatra ona, „mogle bi da rastu i da se razvijaju puno više i to bar tri do četiri puta“.\nU tekstu se podseća da je ove godine kompanija Gugl, prema izboru časopisa Forčun, šesti put zaredom proglašena najboljim mestom za rad.